www.energonazorat.uz - Ўздавэнергоназорат Инспекциясининг расмий сайти - Энергия ресурсларидан оқилона ва самарали фойдаланиш ҳар биримизнинг бурчимиздир\n30.08.2018чоп этиш 93\nҲозирги замонда мукаммал техникалар яратиб борилиши ва иқтисоднинг ўсиши энергия истеъмолининг ортиб боришига узвий боғлиқ. Бу эса электр энергетика тизимини модернизациялаш, энергия тежашнинг самарали тизимини жорий этиш чораларини амалга оширишни талаб қилади.\nЮртимизда иқтисодиётни самарали бошқариш ва халқ фаровонлигини ошириш йўлидаги ишлар кўлами йилдан-йилга кенгаймоқда. Бу йўналишда яратилган моддий бойликлардан тежаб-тергаб ва оқилона фойдаланиш тобора муҳим аҳамият касб этиб бормоқда. Фаровонликни эса электр энергиясиз тасаввур қилиб бўлмайди.\nИқтисодий тизим корхоналарини ҳаракатга келтираётган, хонадонларимизни чароғон, мушкулларимизни осон қилаётган электр энергияси бебаҳо бойлигимиз. Шу боис, ҳар бир корхона, ташкилот ва муассасаларда ҳамда ҳар бир хонадонда электр энергиясидан тежаб-тергаб ва оқилона фойдаланиш ҳам қарз, ҳам фарздир.\nЭлектр энергиясига бўлган оқилона муносабатдан ҳам давлатимиз, ҳам халқимиз манфаат кўради. Республикамиз бўйича халқ хўжалигини ва аҳолини электр энергияси билан таъминлаш учун бир суткада электр қуввати ҳосил қилувчи станцияларда 40 млн.куб метрдан ортиқ табиий газ ва 15 минг тоннадан зиёд кўмир ёқилғиси сарфланади.\nБундай ҳаражатлар кўламини тасаввур қилган одам, тежамкорликнинг нақадар зарурлигини тушуниб етади. Қолаверса, электр тармоқларидаги зўриқишларни бартараф этишда тежамкорлик энг яхши имкониятдир. Афсуски, электр энергиясидан самарасиз фойдаланиш ёки тўғридан-тўғри исрофгарчиликка йўл қўйиш ҳолатлари оз эмас.\nБундай ҳолатини ҳеч қандай сабаб билан оқлаб бўлмайди. Ҳар бир соҳада қатьий тежамкорлик қарор топмоғи керак. Энг аввало, энергияни сарф қиладиган, маҳсулот бирлигига кетадиган сарф ва ҳаражатларни камайтирадиган ҳамда тежамкорликка йўналтирилган тадбирни қўллаш мақсадга мувофиқдир. Бундан ташқари ҳар биримиз корхона, ташкилот маъмурий ва ишлаб чиқариш биноларида ҳамда хонадонимизда электр энергияни мақсадсиз фойдалнилишини олдини олиш чораларини кўришимиз шарт.\nАслида тежамкорлик имкониятлари унчалик мураккаб эмас. Жумладан, корхона ва ташкилотларнинг маъмурий биноларини, ишлаб чиқариш цехларини ёритишда хамда хонадонларда ҳозирда фойдаланиб келинаётган чўғланма лампалар ўрнига замонавий светодиод лампалардан фойдаланиш йўли билан салмоқли электр энергиясини тежаш мумкин.\nМасалан, вилоятдаги ҳар бир хонадонда 1 донадан 100 Ватт ли чўғланма лампаларни 10 Ваттли энергия тежовчи светодиод лампаларга алмаштирилса, 1 та хонадонда суткасига тахминан 8 соат ёритиш лампаларидан фойдаланилса, бир йилда 262,8 кВт.соат электр энергиясини иқтисод қилиш мумкин.\nБухоро вилояти бўйича 380000 та аҳоли хонадон борлигини инобатга олинса, 1 йилда 99 млн 864 минг кВт.соат электр энергияси тежалади. Бу дегани, вилоятдаги аҳоли хонадонлари томонидан 3 ой мобайнида истеъмол қилинадиган электр энергия хажмига тенгдир. Шу билан бирга эслатиб ўтиш лозимки, светодиод лампаларнинг фойдали иш коэффициенти ва ишлаш муддатлари чўғланма лампаларга нисбатан бир неча баробар юқоридир. Демак, тежамкорлик ортиқча сарф-ҳаражатлардан холи бўлиш учун энг яхши имкониятдир.\nТежаладиган маблағингиз оилангиз учун қўшимча даромад ҳамда табиий бойликларимиз газ, кўмир, мазут ёкилғиларини тежалиши, келажак авлодларимизга етказиш учун захира манбаидир.\n“Ўздавэнергоназорат” Давлат инспекцияси Бухоро ҳудудий бўлими катта инспектори


ССВ: Форишдаги шифохонани суварак босиши бемор томонидан уюштирилган ҳолат бўлиб чиқди - Daryo\n22:56, 14.08.2019 19865\nССВ: Форишдаги шифохонани суварак босиши бемор томонидан уюштирилган ҳолат бўлиб чиқди\nЖиззах вилояти Фориш туманида яшовчи Р.М. ўзи даволанган туман марказий шифохонасининг ички касалликлар бўлимида шароит йўқлиги туфайли хоналарни суварак (таракан) босиб кетгани ҳақида тасвирга олган видеолавҳа ижтимоий тармоқларда баҳс-мунозарага сабаб бўлмоқда, деб хабар беради Соғлиқни сақлаш вазирлиги матбуот хизмати.\nФориш тумани марказий шифохонасида тиббиётнинг турли йўналишлари бўйича ўнга яқин бўлим фаолият юритади. Шифохонанинг барча бўлимлари 2017—2019 йилларда реконструкция қилинган. Хусусан, 50 ўринга мўлжалланган ички касалликлар бўлими ҳам жорий йил бошида капитал таъмирланиб, фойдаланишга топширилган. Замонавий мебеллар билан жиҳозланган барча хоналарда музлаткичлар бор. Шу билан бир қаторда бўлимларда беморлар овқатланиши учун махсус ошхона ҳам ташкил этилган.\nШифохонанинг барча бўлимларида санитария қоида ва меъёрларига риоя этилиши устидан туман санитария-эпидемиология назорати бўлими томонидан доимий назорат ўрнатилган. Тиббиёт муассасасининг барча бўлимларида кунига уч марта жорий тозалов ўтказилади. Барча хоналар ҳар ҳафтада мукаммал тозаланади, ҳар чоракда дезинфекция, дезинсекция ва дератизация ишлари ташкил этилади. Охирги марта жорий йил 15 июль куни ҳам шундай санитар тозалов тадбирлари ташкил этилган.\nЎрганиш жараёнида тиббиёт муассасасининг бўлимлари ва хоналарида антисанитария ҳолатлари аниқланмаган. Хоналарда сувараклар ва бошқа ҳашаротлар йўқ. Буни шифохонада даволанаётган бошқа беморлар ҳам тасдиқлади.\nМаълум бўлишича, бемор Р.М. даволанаётган пайтда шифохона ички тартиб-қоидаларига риоя қилмаган. Натижада навбатчи шифокор ва ҳамшира уни огоҳлантирган, ҳатто иш тиббиёт ходимларининг ҳуқуқни муҳофаза қилиш идораларига мурожаат қилишигача бориб етган. Табиийки, бу ҳолат Р.М.га ёқмаган ва шифокорлардан қасд олиш мақсадида ушбу видеолавҳани уюштирган. Буни у ўз тушунтириш хатида ҳам қайд этиб, шифокорлардан узр сўраган.\nШу ўринда, Соғлиқни сақлаш вазирлиги фуқароларга яна бир бор мурожаат қилади: тиббиёт муассасаларида даволанишнинг ҳам ўз тартиб-қоида ва масъулияти бор. Бунга барча бирдек риоя қилиши, аввало, шифо истаб келган ҳар бир инсоннинг соғ-саломат оиласи бағрига қайтиши учун муҳимдир.\n18:42, 10.12.2019 78933


Спорт ассоциациялари муслималарга бўлган муносабатини ўзгартирмоқда - Fitrat.uz\nБош саҳифа / Хабарлар / Спорт ассоциациялари муслималарга бўлган муносабатини ўзгартирмоқда\nСпорт ассоциациялари муслималарга бўлган муносабатини ўзгартирмоқда\nMart 2, 2019\tСпорт ассоциациялари муслималарга бўлган муносабатини ўзгартирмоқдаda fikr bildirishni o'chirish 113 Кўришлар\nХалқаро бокс ассоциацияси (ХБА) ўзининг раҳбарий тамойилларига ўзгартириш киритди ва халқаро миқёсдаги мусобақаларда аёл-боксчиларга рўмоли билан иштирок этишга рухсат берди, хабар беради Harpers Bazaar Arabia.\nГерманиялик спортчи ва Nike Pro Hijab элчиси Зейна Нассер бундай ўзгаришнинг амалга ошишида катта рол ўйнади.\n“Рўмолда бокс тушар эканман доимо қарама-қарши фикрлар билан курашиб келдим. Доимо курашишимга тўғри келди, чунки ҳижобни фақат омилар, эрки йўқ аёллар ўрайди, деган фикр билан жуда кўп бора қаршилашдим. Мен бунинг аксини исботлашга уриняпман”, – деди беш карра Германия чемпиони Истанбулда ўтказилган ХБА Ижроия қўмитасининг тарихий баёнот эълон қилинган йиғилишида.\n20 яшар германиялик муслима исломофобия билан бокс орқали кураш олиб бормоқда.\nБу ўзгаришларга қадам АҚШ бокс қоидаларига қарши чиққан америкалик Амайя Зафар билан боғлиқ ҳолатлардан сўнг бошланди. Кўп йиллик ҳаракатлардан сўнг, 2017 йилда унга рингга ҳижоб билан чиқишга рухсат этилди. Бу эса Америка бокс тарихида илк бора содир бўлган воқеа эди. Эндиликда қабул қилинган янги қоидага кўра, Зафар ўзининг орзусини амалга ошириб, 2020 йилда бўлиб ўтадиган Олимпиада ўйинларида муслималарга мос бўлган кийимда иштирок эта олади.\n“Бу олдинга ташланган катта одимдир. Амайя нимага қодир эканлигини кўрсатадиган вақт келди, мен бундан жуда ҳам мамнунман”, – дейди спортчининг мураббийи.\nШу ўринда, америкалик қиличбоз Ибтихаж Муҳаммадни эслаб ўтиш ҳам ўринлидир. У 2016 йилда Риода ўтказилган Олимпиада ўйинларида ўз эътиқодига мос кийинган илк спортчи сифатида тарихга кирган муслимадир.\nЛекин бошқа спорт турларида ҳижобга тақиқ ҳали ҳам кузатилмоқда. Индонезиялик дзюдочи Мифтахул Жанна 2018 йилги Осиё паралимпия ўйинларидан рўмолини ечишни хоҳламаганлиги учун дисквалификация қилинган эди.\n“Ҳа, мен жуда ҳам хафаман. Чунки охирги 10 ой мобайнида жуда қаттиқ шуғулланган эдим. Меҳнатимнинг натижаси эса – дисквалификация бўлди”, – дейди спортчи.\nИслом талабларига мувофиқ кийиниш, спортчиларнинг диний эътиқодига тўсқинлик қилмаслик борасида бир қанча спорт ташкилотлари ижобий қарорлар қабул қилди. Хусусан, охирги бир неча йил мобайнида Оғир атлетика халқаро федерацияси (IWF), Халқаро футбол ассоциацияси (FIFA) ва Халқаро баскетбол федерацияси (FIBA) диний бош кийимларга, шу жумладан, рўмолга бўлган тақиқларни бекор қилди.\nАввалги Мусулмон актёр “Оскар” мукофотига муносиб деб топилди\nКейинги Тафаккур қилайлик…


2 декабрь, 2020, 16:03\nЁш истеъдод билан суҳбат.\nЖорий йилги ҳаваскор бокс бўйича мамлакат чемпионати жуда қизғин жангларга бой бўлди. Шунингдек, иқтидорли ёшларнинг ажойиб ҳаракатларига ҳам гувоҳ бўлдик. Мисол учун, илк бор катталар ўртасидаги Ўзбекистон чемпионатида иштирок этган Логин Петров, Аълохон Абдуллаев, Шаҳзод Музаффаров, Иброҳим Ишчанов, Жаҳонгир Зокиров мухлислар ва мутахассисларда илиқ таассурот қолдирди, десак муболаға бўлмайди. Айниқса, ўз вақтида ажойиб натижалар қайд этган жиззахлик Лазизбек Зокировнинг фарзанди Жаҳонгир энг оғир вазн тоифасида кумуш медални қўлга киритди ва келажаги порлоқ боксчи эканлигини барчага намоён қилди.\nБиз ушбу ёш истеъдод эгаси билан боғланиб, бир нечта саволлар билан мурожаат қилдик.\n2003 йил 17 майда Жиззах вилояти Жиззах туманида таваллуд топган. 9 ёшидан буён бокс билан шуғулланиб келади. Мураббийлари: Ҳамид Тангриберганов ҳамда отаси Лазизбек Зокиров. Ўсмир ва ёшлар ўртасида 5 карра Ўзбекистон чемпиони, ёшлар ўртасида Осиё чемпионлигини қўлга киритган. Жорий йилги катталар ўртасидаги Ўзбекистон чемпионатининг кумуш медали соҳиби.\n- Катталар ўртасидаги илк чемпионатдаги иштирокингиз муваффақиятли чиққани билан табриклаймиз!\n- Раҳмат. Жуда хурсанд бўлдим.\n- Нега, финал жангида рингга чиқмадингиз? Эҳтимол, олтин медални қўлга киритишингиз мумкин эди?\n- Мен жуда хоҳлагандим. Лекин отам буни истамади.\n- Балки, сабабини ҳам айтгандир?\n- Жароҳатим бор эди. Асосий сабаб шу бўлди.\n- Финалдаги рақибингиз тажрибали Лазиз Муллажонов эди. У билан жангдаги имкониятингизни қандай баҳолаган бўлардингиз?\n- Ютқазмасликка ҳаракат қилардим.\n- Ярим финал жангида анчагина кучли Жамшид Худойбергановни мағлуб эта олдингиз. Ваҳоланки, жангдан аввал, унинг имконияти юқори баҳоланаётган эди...?\n- Нима демоқчи бўлганингизни тушундим. Мураббийим Ҳамид Тангриберганов ютишимга ишонтира олди ва тўғри кўрсатмалари эвазига ғалаба қозондим.\n- Сиз ўз вақтида ажойиб натижалар қайд этган Лазизбек Зокировни ўғли эканлигингизни инобатга олсак, мухлислар ва мутахассислар томонидан отангиз билан таққослаган ва жанг олиб бориш услубларингизни ўхшатиб турадиганлар ҳам топилса керак?\n- Йўқ. Отам тезкор ва очколар ҳисобига ютган. Мен эса ҳужумкор ва кучли зарба беришни маъқул кўраман.\n- Катталар ўртасидаги мусобақаларга қадар, ўсмирлар ва ёшлар ўртасида 5 маротаба чемпион бўлгансиз. Бу йўлда сизга кимлар жиддий рақобат туғдирганди?\n- Ҳозирча, ундай боксчи йўқ.\n- Сизнинг вазн тоифангизда Баҳодир Жалолов шубҳасиз, биринчи рақамли ҳисобланади. Лекин у катта эҳтимол билан, Токио Олимпиадасидан кейин фаолиятини профессионал боксда давом эттирса керак. Демоқчиманки, ундан кейин сиз биринчи рақамли бўлиш имкониятингизни қандай баҳолаган бўлардингиз?\n- Шунга ҳаракат қиламан.\n- Бу йўлда асосий рақобатчингизни ким?\n- Лазизбек Муллажонов.\n- Биз учун вақт ажрата олганингиз учун ташаккур ва ўз ўрнида келажакдаги фаолиятингизга омадлар тилаб қоламиз!\n- Албатта, эътибор учун миннатдорман ва халқаро ареналардаги ғалабалар билан юртимиз шарафини муносиб ҳимоя қилишга ҳаракат қиламиз!\nВидео Боксчиларимиз футболда куч синашди...Баҳодир Жалолов дубль қайд этди (Видео)


«ҲЕЧ КИМДАН КАМ ЭМАСМАН ВА ОРТДА ҚОЛМАСЛИГИМ ШАРТ!» - Саламат Авезов\nСана: 19.10.2017 | Муаллиф: Нодира Ҳайдарова | Манба: Бекажон № 83 (1714) 19.10.2017 | Ўқилди: 273Шарҳ 0\n«Инсонга тортиқ қилинган сезги аъзолардан ҳар бирининг ўз вазифаси бор. Кўриш, таъм билиш, ифорни туйиш, эшитиш, гапириш... Агар уларнинг бирортаси бўлмаса ёки меъёрида фаолият кўрсатмаса, дунё кўзимизга қоронғу кўриниши, шубҳасиз. Мен соғлом юртдошларимни кўрсам, чексиз қувонаман. Ҳар гал уларга ҳавасим келади!»\n«Саломатликдан муҳимини топдим...»\nГарчи ҳаёт мени болаликдан синовлар уммонига ғарқ килган бўлса-да, тақдир аввалига қайиқлар, кейин эса кемалар билан сийлади. Кунлар келади ва мен ўз кемамнинг бош капитанига айланаман.\nБиласизми, оддий болалар каби мактабда таҳсил олдим. Дўстларимнинг интилиши, шижоати менга илҳом ва умид бағишларди. Уларга қўшилиб, келажакка дадил қадам ташлардим. Тенгдошларимнинг ҳар бири бир олам орзуларга шайдо бўлган қалб эгалари эди. Бири ҳуқуқшуносликда ўқийман деса, бири муҳандислик, бири бўлса шифокорликни танлаш истагида юрарди. Аммо мен ўша пайтлари хаста вужудим туфайли дўстларим қатори орзулар парвозида учишга кўрқардим.\nЙиллар ўтган сайин эса бир ҳақиқатни англаб етдим, ҳаётга соғлом ёндашув, умид ва ишонч саломатликдан ҳам муҳимроқ экан. Тобора ўқиб-ўрганиш, бошқаларга қўлдан келганича яхшилик қилиш, қалбни ҳамиша соғлом, соф ва самимий сақлашга интилиш асосий мақсадимга айланди.\nЖисмонан соғлом бўлмасам-да, ҳеч кимдан кам эмаслигимни, маънан ҳеч кимдан ортда қолмаслигим зарурлигини ҳис қилиб яшашни бошладим. Шунда кўнглимда олийгоҳга киришдек кучли истак пайдо бўлди. Турли танловлар ўзимни танитишимга катта йўл очиб берган бўлса, кун келиб, мен ўзим орзу қилиб юрган Тошкент Ахборот технология университетининг Нукус филиалига давпат граити асосида ўқишга кирдим. Ҳозирги пайтда мана шу университетининг «Ўкув-ёрдамчи бўлими»нинг лаборанти лавозимида ишлаяпман. АКТ соҳасига ўз ҳиссамни қўшиш ва тараққиёт сари илдам қадамлар ташлаш, орзу-истакларимнинг бир бўлаги ҳисобланади. Бугун интернет сайтларини яратиб, бир олам завққа тўламан.\nИсми-шарифим: Саламат Авезов, 1983 йил 27 июлда Нукус шаҳрида таваллуд топганман.\nБолалигимдан II гуруҳ ногирониман. Шифокорлар менга БЦФ – Болалар церебрал фалажи ташхисини қўйишган.\n2008-2012 йиллари Тошкент ахборот технологиялар университети Нукус филиалида таҳсил олиб, олий маълумотли бўлишга эришдим.\nСевган мутахассислигим: информатика ва ахборот технологиялари.\nҚизиққан соҳаларим: веб-дизайнерлик, таржимонлик ва журналистика.\nШиорим: сени эшитишни хоҳлаганлар, албатта, эшитадилар.\nОрзуларимни ифода этиб, ранг-баранг расмлар чизаман. Расмларимда эса ўзимни тўрт мучаси соғ инсон қиёфасида акс эттираман. Қўллар ва оёқларим соғлом, тилимдан чиқаётган сўзларим равон бўлади. Бу расмларга қараб, жамиятда менинг ҳам ўрним борлигини, бахтли яшашга ҳақли эканимни ҳис этаман. Айтганча орзуларим ҳисобида меҳрибон ота, садоқатли турмуш ўртоқ бўлиш ҳам бор.\n«Мендан рози бўлсангиз, бас...»\nМеҳрибон ота-онам ҳамда яқинларимнинг далдаси менга ҳар доим куч бағишлаб туради. Бошқалар билан солиштирганда, имкониятларим доираси бироз чекланган. Лекин шунга қарамай, кўп нарсалардан бебаҳра қолмасликка, қурашиб ва интилиб яшашга ҳамиша ҳаракат қиламан. Ўтган йиллар давомида бир нарсани англадим, касаллик – бахтсизлик эмас, ироданинг синови, холос. Оилада ота-онам ва яқинларим мени ўзларидан ҳам кўпроқа яшади, парвариш қилишади. Улардан жуда миннатдорман. Отам-онамдан фақат бир нарсани эшитишни хоҳлайман, «сен фарзандлик бурчингни бажараяпсан, ўғлим, орзу-ҳавасларимизни рўёбга чиқараяпсан, биз розимиз», дейишса, бу дунёда мендан бахтли инсон бўлмас эди. Улар менинг биринчи ўқитувчиларим. Ҳаётни, яшашни ўргатган аслида шу кишилар бўлади. «Ўғлим, журъатли бўл!» деган ўгитларини унутмайман. Ота-онамнинг қўллаб-қувватлашлари ва панду насиҳатлари ҳалигача эсимдан чиқмайди. Улар менга қандайдир илоҳий куч бағишлайди. Улардан бир умр миннатдорман. Қолаверса, жондан азиз бувижонимга ҳам раҳмат айтаман.\n«Ҳар сониямни қалб дафтаримга муҳрлайман!»\nБир одатим бор, кундалик дафтар тутганман. Кундалик – бу кўнгил кўзгуси. У ўй-хаёлдан тортиб, туйғуларгача кўрсатади. Унга қараб босиб ўтаётган умримни сарҳисоб қилиб бораман. Дилимдаги қалб дафтарим, бинобарин, энг яқин дўстим, сирдошимга айланди. Қалбим тубидаги мудраб ётган, ҳеч кимга айтолмаган титроқ дил сўзларимни, ҳаёт ва хаёл билан кураш онларимни хаста қўлларим, ожиз қаламимни ўпиб муҳрлайман.\nСизга қалб дафтаримдаги мен учун энг азиз мисраларни келтирайми?\n«Тўхтаган инсонгина ҳамма нарсадан бўш қолади. Ҳаётнинг бардавомлиги, умрнинг гултожи яшашни ҳадя этади. Шундан нуроқшом тонгни қарши олиш бу – энг улуғ БАХТ. Барчамиз мунаввар осмонга термилиб, ҳаёл сурамиз, эзгу ниятларни, олам- олам орзу-умидларни бир шадо дур каби тузамиз. Униннг ҳар донаси кўз ёшларимиз сингари тиниқ ва беғубордир. Бу оламда она қалби, аёл меҳри, унинг чексиз самимияти, куюнчаклигидан-да каттароқ муҳаббатни топа олмайсиз. Онажон, юзингиздан бахт учқуни уфуриб турибди, самимий табассумингиз оламни титратди. Сизга ҳаётнинг ифорли тароватини ҳис этиб яшаш насиб айласин. Ўзгалар қалбига умид учқунини уйғотиш одамийликка хос фазилат. Қалбингиз фақат меҳр ва муҳаббатга тўла мавридларингиз кўп бўлсин!»\nФарзанди ногирон туғилган ота-оналарга айтар сўзларим...\nФарзанди соғлом туғилмаган баъзи бир ота-оналарни кўриб, «эҳ, инсон зоти», дегим келади. Нега улар дил пайванди бўлган болажонидан ўксинишади? «Аллоҳим, фарзандимни ҳамма қатори соғлом яратсанг бўлмасмиди?» деган зардали аччиқ, совуқ гаплари меҳрга муштоқ болаларнинг кўксига тошдек ботишини билишса эди улар. Фарзандининг меҳр тилаб, титраб турган лаблари, кўзмунчоқдай пирпиратиб турган маъюс тортган қора кўзлари, мўлтираб турган нигоҳларига қараб, наҳотки унинг кўнгил ойнасини чил-чил синдираётганлигини англашмаса.\nАхир, ногирон бола ҳам фарзанд-ку?! Шу кўзмунчоқдек болангиз вақти келиб, ўз интилишлари, саъй-ҳаракатлари билан, ҳаётга бўлган ишонч ва умид тилсимини қалбига сингдириб, аста-секинлик билан қаддини тиклайди. Ажаб эмаски, ногиронлар кўпинча фавқулодда истеъдод соҳиби бўлади. Шунга яраша уларнингфикр доиралари кенг, кўнгил дунёси гўзалдир. Унутманг, ортида уни қўллайдиган одамлар борлигини ҳис қилган фарзандгина келажакка юз тутиб, умид нигоҳи билан қиё боқиб, яхши натижаларга эришиш учун жон-жаҳди, онгу тафаккури, ақл-идроки ва заковати ила интилади.\nШу ўринда, жамиятимизга ҳам юзланишни истардим. Имконияти чекланган, болалигидан ногирон болалар ва ёшлар учун махсус марказлар ташкиллаштирилса, уларнинг қизиқувчанлигини орттириб, касб-ҳунарли бўлишлари учун шароитлар яратиб берилса, бундай инсонларда ҳаётга бўлган муҳаббат ва келажакка ишонч, бахтли ҳаётга интилиш ҳисси ҳам барқарорлашган бўлар эди.\nДадамнинг Азат Примов деган журналист дўсти бор. У уйимизга меҳмонга келган пайтида, ёнига ўтириб олиб, саволларга кўмиб ташлар эдим. У киши эса хотиржамлик билан ҳар бир саволимга жавоб берарди.\nАйнан Азат ака мендаги ижодкорлик қобилиятини кашф қилдилар. Лекин ростини айтишим керак, журналистика мен ўйлаганчалик осон соҳа эмас экан. Қалам аҳли қаторига кириш учун жуда кўп китоб мутолаа қилишинг шарт экан. Бугун озми-кўпми ижодий ишларим билан маҳаллий нашрларда қатнашиб турибман, қолаверса, Интернетдаги http://sa.kr.uz сайтимни ҳам ўзим юритаман. Сайтимда имконияти чекланган инсонлар учун махсус форумлар ташкил қилганман. Токи улар бир-бири билан мулоқотда бўлиб, ўзаро фикр алмашин, шу тариқа кўнгиллари ёзилсин.\n«Ўзимни китобларда топдим!\nИнсон китобни қанчалик кўп ўқиса, ундаги ҳикоя қилиш қобилияти шунчалик ошади. Кераксиз гапларни камроқ гапириб, кераклиларини яхшироқ етказадиган бўлади. Китоб оламига бўлган қизиқишимни уйғотган инсон онажоним бўладилар. Айнан уларнинг ундови билан қўлимга китоб олганман. Айниқса, Ўзбекистон халқ ёзувчиси Тоҳир Маликнинг «Одамийлик мулки» китоби қалбимнинг туб-тубидан жой эгаллаб, ҳаётимнинг ҳар дақиқасини ўзгартириб. Мана шу руҳият оламига, яъни бошқа бир оламга олиб кирди. Умуман олганда, мен шу пайтгача жуда кўп китобларни мутолаа қилганман. Айнан бадиий асарларни ўқиб, ҳаётга бўлган ишончим ва келажакка бўлган умидим янада ловуллаб, атрофимни чароғон нур каби ёрита оляпти. Китоблардан олган хулосам, бу оламда ҳар бир инсон ўз ўрни борлигидан қувониб яшаши керак...»\nМанба: Оилавий газета Бекажон № 83 (1714) 19.10.2017\n(% guestbook myweb,10,D,Y,N %)


Қисқа аммо кучли дуо - Mehrob.uz\nМақолалар access_time29-апрел 2020, 13:58\nАввал Қуръони Каримни ўқиш, ёд олиш ва амал қилишга тарғиб қилувчи ҳадиси…\nМақолалар access_time18-феврал 2018, 15:36\nЖаннат Сермева бананзорлар, ёйилган соялар, оқар сувлар ва сероб мевалардадирлар.…\nРўза ва Қуръон қиёмат куни бандани шафоат қилади.\nМақолалар access_time29-май 2018, 20:57\nИмом Аҳмад Абдуллоҳ ибн Амр розияллоҳу анҳумодан ривоят қиладилар: …\naccess_time28-август 2019, 18:17 visibility4510\nИстиғфор (астағфируллоҳ) банда Роббисидан гуноҳларини кечиришини сўрашидир. У тавба ва енгил тортиш калитидир. Мўмин хавотирга тушган заҳот ихлос билан истиғфор калимасини айтса, Аллоҳ субҳанаҳу ва таоло, албатта, бандасининг безовталигини кетказиб омонлик ато этади. Истиғфорда мўмин учун кўплаб фазл ва яхшиликлар мужассам этган. Бу бир калимадан (астағфируллоҳ) иборат бўлган энг қисқа дуонинг маъноси «Аллоҳ мени мағфират қилсин». У мўминнинг қалб хотиржамлиги ва дуоларининг қабул бўлиши омилидир. Инсон Аллоҳга юзланишини истиғфордан бошлаб ўз заифлиги ва ожизлигини англаган ҳолда Роббисидан гуноҳларини кечиришини сўрашдир. Доим истиғфор айтиб юрган инсон учун тавба ва раҳм эшиклари очилиб ризқи мўл-кўл бўлади. Истиғфор калимасини зикр қилмоқ мўминнинг энг яхши сифатлари бўлган тавозелик ва итоатни намоён қилади. Қолаверса, истиғфор хотиржамлик ҳолатини бахш этиб, хавотир ва безовталикни йўқ қилади. Набий соллаллоҳу алайҳи васаллам: «Ким истиғфор айтишни ўзига лозим тутса, Аллоҳ унинг мушкулини кушойиш қилади, оғирини енгил қилади ва ўзи ўйламаган томондан ризқ беради», – деганлар. Пайғамбаримиз алайҳиссалом инсонларнинг энг яхшиси бўла туриб истиғфор калимасини кунига 70 марта айтиб мўмин-мусулмонларни доим тавбага даъват қилганлар.\nИстиғфорнинг энг улкан фазилатларидан бири шуки, Аллоҳ субҳанаҳу ва таоло наздида доимий равишда тавба қилувчи инсон тақводордир. Набий соллаллоҳу алайҳи васаллам: «Ким истиғфор айтишни ўзига лозим тутса, Аллоҳ унга ҳар бир торликдан чиқишни, ҳар бир ғамдан кушойишни насиб қилади ҳамда уни ўзи билмаган жойдан ризқлантиради», – деганлар (Абу Довуд, Ибн Можа).\nБир дақиқада 100 маротаба «Астағфируллоҳ» калимасини айтса бўлади. Истиғфорнинг яна бир улкан фазли Аллоҳнинг марҳамати ила банда Роббиси томонидан гуноҳларининг кечирилиши, ризқи баракотли бўлиши, ёмонликлардан узоқлашиши ва Жаннатга эришмоғидир. Истиғфор шунчаки оддий сўз эмас, балки ўз ҳолати ва заифлигини тушуниб Ғофур ва Роҳийм сифатига эга Зот Аллоҳга гуноҳларининг кечирилишини сўраб дуо қилаётган мўминнинг руҳий ҳолатидир. Ал-Ғаффор (мағфират қилувчи) Аллоҳ таолонинг исми бўлиб У Зот тавба қилувчиларни яхши кўради. Бегуноҳ одамнинг ўзи йўқ. Кимки гуноҳ қилса-ю, сўнгра Аллоҳга истиғфор айтса, Аллоҳни мағфиратли ва раҳмли Зот топади.\n#БИЛАСИЗМИ: Тинч ҳолатда одам минутига 12-20 марта нафас олади.


Қиш ҳали қиличини қайраб келганича йўқ. Ҳаво бироз совиди холос. Бироқ, ноябрь ойи ярмидан бошлаб таҳририятимизга «фаслий мурожаатлар ёмғири ёғилди». Мавзу бир хил: «Газ йўқ, кўмир қиммат, электр ўчяпти».\nСовуқ фасл кўплаб ташкилотларнинг куз-қиш мавсумига қай даражада тадорик кўрганини кўзгу сингари кўрсатиб беряпти.\nАйниқса, бундай мурожаатлар таълим даргоҳлари ва шифохоналардан тушаётгани ачинарли. Навбатдаги арзномани ўргангани Тошкент давлат аграр университети Андижон филиалига бордик.\nНуфузли олий таълим муассасасида 3800 нафардан зиёд талаба ўқийди. Олий даргоҳнинг талаба ва ўқитувчилари аудиториялар совуқлигидан шикоят қилишган.\n«Қандай совуқ шароитда дарс ўтаётганимизни бир кўриб кетинг!», дейилган эди мурожаатда.\nРектор ўринбосари Муроджон Отажонов билан бирга ўқув хоналари, ётоқхона ва кутубхонадаги ҳолат билан танишдик.\n«Қишлоқ хўжалик машиналари ва техник сервисни ташкил этиш» кафедраси биносидамиз.\nАудиторияда сув хўжалиги мелиорацияси факультети 4-курс 51, 52 ва 53-гуруҳларининг дарс жараёни тугаётган экан. Ўқув хонасида иситиш тизими ишламаётганидан ўқувчилар пальто кийган ҳолда, бошларида қалпоқлари билан ўтиришибди. Бир партада уч-тўрттадан бир-бирига ёпишганича ўтириб маъруза тинглаётган ёшларга ҳавас қилиб бўлмайди. Ўқитувчи ҳам пальто ва телпак кийиб олган.\nЭлектр иситгич ҳам йўқ экан. «Совуқлиги учун иссиқ курткада ўтирибмиз», дейди талабалардан бири Сайёра Абдуллаева.\nБинонинг «Замонавий қишлоқ хўжалик техниклари техник сервиси» ўқув хонасида 17 нафар талаба дарс олаётган экан. Улар ҳам бош кийимларини ечишмаган.\n«Икки ҳафта, совуқ кунлар бошланганидан бери иссиқ кийимларимизда ўтирибмиз», дейди ўзини 4-курс талабаси Саиджон Солижонов деб таништирган талаба.\nЯна бир ўқув хонасига кирдик, «Касбий таълим» факультети, 4-курснинг 12-гуруҳ талабалари дарси тугаш арафасида экан. Хонада марказлашган иссиқлик тизимига уланган батареялар мавжуд. Лекин, ушласангиз қўлингиз музлайди. Талабалар электр иситгичлардан доимий фойдаланишга розеткалар чидамаслигини, филиал раҳбарларининг талабаларга бир ойдан сўнг янги бинога ўтишлари ҳақида маълумот беришганини айтишди.\nТалабалар ётоқхонасида бўлдик. Ётоқхонада иссиқлик етарли даражада экан. Олийгоҳ кутубхонасига борганимизда у ерда ҳам иситиш тизими кўнгилдагидек ишлаётганига гувоҳ бўлдик.\nШундан сўнг олийгоҳнинг талабалар «Иқтисодиёт» деб атайдиган факультети биносидаги шароитлар билан танишдик. Мазкур бинода ҳам хоналар жуда совуқ. Ўқувчилар иссиқ кийимларда таълим олишмоқда.\nЁшлар ичида ўз ўқитувчиларидан уялиб, «Совқотмаяпмиз, қийинчиликлар йўқ», деганлари ҳам бўлди. Улар ўз устозларини хижолатга қўймасликка уринаётгани ижобий ҳолат. Лекин, хоналардаги «батарея»ларда кўп вақтдан бери иссиқлик юрмаган.\nМазкур ҳолат бўйича ОТМ ишлар бўлими раҳбари Нодирбек Солиев изоҳ берди.\n«Қишлоқ хўжалик машиналари ва техник сервисни ташкил этиш» ва «Иқтисодиёт» кафедраси биноларида иссиқлик тизими кўп йиллар давомида ишлаши натижасида сув айланиши ва «батарея»ларда муаммолар келиб чиққан. Айни пайтда шу соҳага ихтисослашган фирма билан шартнома тузиб, тўлиқ кўрикдан ўтказяпмиз. Соҳа мутахассислари иш олиб бораётганига ўзларингиз ҳам гувоҳ бўлдингиз. Шу ҳафта охирига иккала бинодаги иситиш тизимида муаммо қолмайди.\nКуз-қиш мавсумига тайёргарлик кўриш давомида 191 тонна кўмир захираси тайёрланди. Ҳозирги кунда кўмир-ўтин захирамиз етарли. 273 миллион сўм маблағ-смета тасдиқланиб янги табиий газ тармоғи тортиш ишлари бошланган. Газ тармоғи узоғи билан 15 кунда ишга тушади. Факультетларни янги бинога кўчирамиз. Янги биноларга замонавий қозонхоналар ўрнатилган. Айнан иккита бинода муаммо бор. Кейинги ҳафтага ОТМда иссиқлик тизими бўйича муаммолар қолмайди», дейди Нодирбек Солиев ишонч билан.\nМутасаддилар янги бинолар битгач, ҳаммаси изга тушиб кетишини билдиришди. Мавжуд биноларда эса совуқ мавсумга тайёргарлик ишлари ўз вақтида бажарилмаган.\nТалабаларнинг айни кунларда совуқ ва шароитсиз хоналарда таълим олаётгани ачинарли ҳолат. Мамлакат келажаги бўлган ёшлар ва ўқитувчилар - кенг, ёруғ ва барча шарт-шароитларга эга муассасада ўқишлари ва ўқитишлари керак. Совуқ хоналарда таълим сифати ҳақида гапиришнинг ўзи қийин масала.\nKun.uz мазкур муаммога яна қайтади.\n#Тошкент давлат аграр университети


ZiyoNET › Иқтидорли ёшлар › Спорт › Спорт ўйинлари\n2010 йил- х/в- Сергели туманидаги 305-мактабгача тарбия муассаси тарбияланувчиси2012 йил-х/в- Спортнинг “Шахмат” тури биланшуғулланади. 2012 йил-х/в-“Камолот” ёшлар ижтимоий ҳаракати туман Кенгашининг фаол аъзоси.2014 йил Ўзбекистон чемпионати ёшлар ўртасида II-ўрин 2014 йил Жахон чемпионати I-ўрин Кавала ш. (Греция) июнь ойи.2014 йил Осиё чемпионати I-ўрин Тошкент ш. (Ўзбекистон) 20 - 29 июнь...\nСиндаров Жовохир Санжарбекович\n2012 йил- ҳ/в- Тошкент шаҳар Сергели туманидаги 300-сонли умумтаълим мактабининг ўқувчиси2012 йил-р/в- Спортнинг “Шахмат” тури билан шуғулланади. 2012 йил-ҳ/в-“Камолот” ёшлар ижтимоий ҳаракати туман Кенгашининг фаол аъзоси.2014 йил Ўзбекистон чемпионати ёшлар ўртасида II-ўрин 2014 йил Жаҳон чемпионати I-ўрин Кавала ш. (Греция) июнь ойи.2014 йил Жаҳон чемпионати I-ўрин Жуис-де-Фора ш. (Бразилия) 24 ноябрь - 5 декабрь...\nСобиров Мехрож Фарҳодович\nСобиров Мехрож Фарҳодович 18.05.1992 йилда Самарқанд вилоятининг Самарқанд туманида ишчи оиласида туғилган.1999−2008 йилларда Самарқанд туманидаги 18-сон ўрта мактабида таълим олган.2008-2011 йилда Самарқанд Санъат коллежини тамомлайди.2012 йилда Самарқанд давлат архитектура қурилиш институтининг “Архитектура” йўналишига ўқишга кирган.2013 йил 14 июнь “Обод турмуш йили” муносабати билан ўтказилган “Биз буюк юрт фарзандларимиз” иқтидорли талабаларнинг кўргазмасида энг яхши ижодий асарлари учун Ўзбекистон Бадиий Академияси Самарқанд Бадиий ижодкорлар уюшмасининг “I-даражали диплом”и ва совринлари билан тақдирланган.Мирзо Улуғбек номидаги Самарқанд давлат архитектура-қурилиш институтда Тошкент архитектура-қурилиш институти билан биргаликда 2013 йил 24-25 май кунлари ўтказилган “Ўзбекистон шаҳарсозлик ва ланд...\nРахмонова Сабрина Азизжон қизи\nСпортнинг “Бадиий гимнастика” тури билан шуғулланади. Спорт усталигига номзод2014 йил 1-8 июль кунлари Ницца шаҳрида (Франция) ўтказилган Халқаро турнирда якка тартибда 1-ўринни эгаллаган. Самарқанд шаҳридаги гимнастика спорт турига ихтисослаштирилган олимпия захиралари болалар ва ўсмирлар спорт мактабининг бадиий гимнастика бўлими шуғулланувчиси “Камолот” ёшлар ижтимоий ҳаракати шаҳар Кенгашининг фаол аъзоси...


Хусусан, “Кексаларни эъзозлаш йили” Давлат дастурида нуронийларнинг ҳаёт даражаси ва сифатини яхшилаш, уларга моддий ҳамда маънавий кўмак бериш, ёши улуғ инсонлар, айниқса, Иккинчи жаҳон уруши қатнашчилари ва меҳнат фронти фахрийларини ижтимоий қўллаб-қувватлаш, пенсия таъминоти, тиббий хизмат кўрсатишни такомиллаштириш, ёшларни халқимизнинг кўп асрлик қадрият ҳамда анъаналари руҳида камолга етказишда уларнинг иштироки, ролини ошириш каби вазифалар белгилаб олинган. Ҳозир мазкур йўналишларда салмоқли ишлар олиб борилмоқда. Бунда нафақат давлат идоралари, айни чоғда жамоат ташкилотлари, жумладан, фуқароларнинг ўзини ўзи бошқариш органлари ҳам фаоллик кўрсатаётгани эътиборлидир.\n“Маҳалла” хайрия жамоат фонди республика бошқаруви ва унинг Тошкент шаҳар бўлими томонидан пойтахт ҳокимлиги билан ҳамкорликда 9 май — Хотира ва Қадрлаш куни муносабати билан ўтказилган акция бунга бир мисолдир.\n“Ҳеч ким меҳр ва эътибордан четдан қолмасин!” шиори остида ташкил этилган мазкур тадбирга пойтахтимиз ва вилоятларда истиқомат қилаётган 100 нафарга яқин Иккинчи жаҳон уруши қатнашчиси ҳамда меҳнат фронти фахрийлари қамраб олинди. Саёҳат давомида улар истиқлол йилларида Тошкент шаҳрида барпо этилган муҳташам иншоотлар, муқаддас қадамжолар ва зиёратгоҳларни томоша қилишди.\n— Нуронийларни эъзозлаш Президентимизнинг доимий эътиборида бўлиб келмоқда, — дейди пойтахтимизнинг Учтепа туманидаги “Шофайзибоғи” маҳалласида истиқомат қилувчи Иккинчи жаҳон уруши қатнашчиси, 96 ёшли Абдувосиқ ота Абдуллаев. — Биргина мисол: жорий йилда кекса авлод вакиллари, энг аввало, уруш ва меҳнат фронти фахрийлари қўллаб-қувватланиб, уларга кўрсатилаётган тиббий ҳамда ижтимоий хизмат даражаси ва сифати оширилаётгани, туманлар, маҳаллаларда қариялар учун мулоқот марказлари, турли клублар ташкил этилаётгани, жисмоний тарбия ҳамда спорт билан шуғулланишлари учун шароит яратилаётганини кўриб, кўнглимиз тоғдек кўтарилмоқда. Бугунги саёҳат ҳам шу эзгу ишларнинг амалий ифодаси бўлди. Ушбу саъй-ҳаракатлар бошида турган инсонлар доимо соғ бўлсин.\nТадбир доирасида таниқли санъаткорлар иштирокида концерт дастури намойиш қилинди.\nМазкур рукндаги бошқа мақолалар: « Бебаҳо қадриятларимиз ифодаси\tЭътибордан дилларда қувонч »


17:29 31 Май 2020\n13:46 11.05.2020 Ҳавола олиш\nТОШКЕНТ, 11 май — Sputnik. COVID-19 пандемияси ҳаётнинг барча соҳаларига таъсир кўрсатди, айниқса глобал иқтисодиётга катта таъсир кўрсатди: нефт ва газга талаб пасайиб кетди.\nАввалроқ, биз баъзи мамлакатлар - Ўзбекистон, Туркманистон ва Қозоғистон Хитойга газ етказилишини қисқартириш ҳақида ўйлашаётгани ҳақида ёзган эдик. Шу қаторда, ушбу ташаббус айнан Пекин томонидан билдирилган.\nБироқ, маълум бўлишича, COVID-19 ва у билан боғлиқ чекловлар миллий иқтисодиётга ҳам сезиларли таъсир кўрсатди. Хусусан, бензинга талаб кескин пасайди. Ўзбекистоннинг айрим ҳудудларида бу кўрсаткич 80 фоизгача камайди.\nБу ҳақда "Ўзбекнефтегаз" раҳбари Меҳриддин Абдуллаев S&P Global'га маълум қилди.\nУнинг сўзларига кўра, март ойи охири ва апрел ойи давомида Тошкентда бензинга талаб 70-80 фоизга, мамлакатнинг бошқа минтақаларида эса ўртача 60-65 фоизга пасайди.\nШу билан бирга, май ойида АИ-80 бензини нархи сезиларли даражада пасайди.\nЭслатиб ўтамиз: шу ой бошидан бошлаб мамлакатда АИ-80 бензини ва дизел ёқилғиси, шу жумладан "ЭКО" маркаси учун чакана нархларни давлат томонидан тартибга солиниши бекор қилинди.\nЎзбекистон президентининг "Нефт ва газ саноатининг молиявий барқарорлигини ошириш бўйича биринчи навбатдаги чора-тадбирлар тўғрисида"ги фармойишига мувофиқ, нефтни қайта ишлаш заводлари уларни эндиликда биржа савдолари орқали сотмоқда.


DiMaX 186 24 Iyul, 2017 16:07 Бу гаджет нафақат IP68 стандарти бўйича сувдан ҳимояланган, балки мустаҳкамлиги бўйича MIL-STD-810G ҳарбий сертификатига ҳам эга. Telegram янгиланди: энди ўз-ўзидан йўқолувчи фото ва видео юбориш мумкин\nDiMaX 232 24 Iyul, 2017 15:07 Энди Telegram’даги шахсий ёзишмаларда юборилган файлни маълум бир муддатдан сўнг йўқолиб кетадиган қилиб жўнатиш мумкин. Унинг муддатини, албатта, юборувчи юзернинг ўзи белгилайди. Шавкат Мирзиёев дронлар ишлаб чиқаришни жорий этишга чақирди\n179 24 Iyul, 2017 13:07 Шавкат Мирзиёев дронлар ишлаб чиқаришни жорий этишга чақирди Америкалик аёл уни хонавайрон қилган Apple'дан $75 000 доллар талаб қилмоқда\n444 23 Iyul, 2017 19:07 АҚШнинг Висконсин штатида истиқомат қилувчи Ксаи Тхао ҳамда State Farm суғурта компанияси Apple'ни судга берди. Ўзбекистон қишлоқ хўжалигида дронлардан фойдаланилади\n283 23 Iyul, 2017 07:07 Ўзбекистон қишлоқ хўжалигида дронлардан фойдаланилади Xiaomi’нинг MIUI 9 бета-тестерлари жамоасига қўшиласизми?\nDiMaX 592 22 Iyul, 2017 16:07 Xiaomi компанияси ўз смартфонлари фойдаланувчиларига бета-тестер тарзида MIUI 9 операцион тизим қобиғини синаб кўриш имкониятини тақдим этади. Таҳлил: жаҳон иқтисодиёти тақдири IT-лойиҳалар измига ўтмоқда\n198 22 Iyul, 2017 16:07 Таҳлилчиларнинг фикрича, истиқболда жаҳон иқтисодиёти тақдирида бу ахборот технологиялари компаниялари ҳал қилувчи аҳамиятга эга бўлади. Galaxy Note 8 билан бирга AirPods рақиби ҳам чиқади\nDiMaX 345 22 Iyul, 2017 12:07 AirPods симсиз қулоқчинларга рақиб сифатида тақдим этилаётган Samsung симсиз қулоқчинлари Bluetooth 5.0 стандартини қўллаб-қувватлайди. Шунингдек, унда шовқинларни фаол бостириш функцияси ҳам бўлади. iPhone 9 учун аккумуляторларни LG Chemical етказиб беради\nDiMaX 202 22 Iyul, 2017 09:07 iPhone 9 моделининг аккумулятори L ҳарфи шаклида бўлиши, унинг сиғими эса 4000 мА/соатгача кенгайтирилиши айтилмоқда. Президент виртуал қабулхонасига келиб тушган мурожаатлар сони 1 миллионтага етди\n63 22 Iyul, 2017 07:07 Президент виртуал қабулхонасига келиб тушган мурожаатлар сони 1 миллионтага етди <<\n186 24 Iyul, 2017 Telegram янгиланди: энди ўз-ўзидан йўқолувчи фото ва видео юбориш мумкин\n232 24 Iyul, 2017 «Малика» савдо марказида Samsung планшетлари нархлари (2017 йил 24 июль)\n213 24 Iyul, 2017 Шавкат Мирзиёев дронлар ишлаб чиқаришни жорий этишга чақирди\n179 24 Iyul, 2017 iPad’ларнинг «Малика» савдо марказидаги нархлари (2017 йил 24 июль)\n757 23 Iyul, 2017 Тармоқ / тизим администратори\n952 23 Iyul, 2017 Ўзбекистон қишлоқ хўжалигида дронлардан фойдаланилади\n1578 18 Iyul, 2017 "Кўк кит" муаллифига тайинланган жазо норозиликка сабаб бўлмоқда\n1544 19 Iyul, 2017 Uzmobile биринчи бўлиб ўз мижозларини "мобил тобелик"дан озод қилади


Йил бошидан бери Ўзбекистон аҳолиси қанчага кўпайди? - Hidoyat.uz\nЙил бошидан бери Ўзбекистон аҳолиси қанчага кўпайди?\nАсосий саҳифа Янгиликлар Ўзбекистон янгиликлари Йил бошидан бери Ўзбекистон аҳолиси қанчага кўпайди?\nЧоп этилди Oktabr 28, 2020 Йил бошидан бери Ўзбекистон аҳолиси қанчага кўпайди?da fikr bildirishni o'chirish\nЎзбекистоннинг доимий аҳолиси сони йил бошидан буён 477,5 минг кишига ёки 1,4 фоизга ўсиб, 1 октябрь ҳолатига кўра, 34,38 миллион нафардан ошди дейилади Давлат статистика қўмитасининг демографик ҳолат тўғрисидаги ҳисоботида.\nЖумладан, шаҳар аҳолисининг улуши 17,4 миллион кишига (умумий аҳолининг 50,6%), қишлоқларда — 16,9 миллион кишига (49,4%) етди.\nАҳолининг умумий сонига нисбатан энг катта улуш Самарқанд — 11,4%, Фарғона — 11,1%, Қашқадарё — 9,7% ва Андижонга — 9,2% тўғри келади.\nҚўмита маълумотларига кўра, доимий яшовчи аҳолининг 30,9 фоизини меҳнатга лаёқатсизлар, 58,4 фоизини меҳнатга лаёқатли ва 10,7 фоизини меҳнатга лаёқатли ёшдан катталар ташкил этади.\nЯнварь-сентябрь ойларида 614,7 минг туғилган болалар рўйхатга олинган, ҳар 1000 аҳолига туғилиш коэффициенти 24 промиллени ташкил этган ва ўтган йилнинг шу даврига нисбатан 0,5 промиллега ошган.\nУшбу даврда 184 мингта никоҳ қайд этилди. Никоҳнинг энг юқори даражаси (промилледа) Сирдарё (9,1), Жиззах (8,4), Қашқадарё (7,9) ва Навоий (7,8) вилоятларида қайд этилган.\nЯнварь-сентябрь ойларида 20 минг ажралиш қайд этилди. Ажралишларнинг энг юқори даражаси (мингга) Тошкент (1,4), Сирдарё (1,3), Андижон (1), Навоий (0,9) ва Тошкент (0,9) вилоятларида кузатилди.\nУшбу даврда мамлакатга кўчиб келганлар сони 137,3 минг кишини ташкил этди, кўчиб кетганлар эса 139,7 минг кишини ташкил этди. Миграция баланси минус 2400 кишига етди.\nЧет элдан Ўзбекистонга келганларнинг энг катта қисми (уларнинг сонига нисбатан %) Қозоғистон (33,8%), Тожикистон (22%), Россия (21,9%) ва Қирғизистондан (8,3%) келганлар ҳиссасига тўғри келади. Энг ками — Туркманистон (1,8%) ва бошқа мамлакатлар (12,2%).\nЎзбекистонни тарк этганларнинг энг катта қисми (уларнинг сонига нисбатан %) Қозоғистонга (61,9%), Россияга (30,5%), Исроилга (1,5%), энг кам қисми Қирғизистонга (1,2), Тожикистон (0,6%) ва бошқа мамлакатларга (4,3%) тўғри келади.


06.07.21 21:19\tmsk\nlegacy.uz сайти фотосурати\nТошкент, Санкт-Петербург ва Уфада Ҳазрати Усмон ибн Аффон даврида кўчирилган Қуръони карим нусхаси (Мусҳафи Усмон) тўғрисида ҳужжатли фильм суратга олинади, деб хабар беради Darakchi.uz. Картина Би-би-си Ўзбек хизмати ва Ўзбекистон электрон оммавий ахборот воситалари миллий ассоциацияси (ЎзЭОАВМА ) ҳамкорлигида яратилади. Суратга олиш ишларига халқаро миқёсда тарихшунос ва қуръоншунослар бош қўшадилар, Eriell Group компанияси унга молиявий қўмак беради.\nБу ҳақда Ўзбекистон маданий меросини сақлаш, ўрганиш ва тарғиб қилиш бўйича бутунжаҳон жамиятининг раиси Фирдавс Абдухолиқов, BBC Ўзбек хизмати журналисти Луиза Худайқулова ва BBC Ўзбек хизмати редактори Ҳайрулло Убайдуллаевлар иштирокида ўтказилган ZООM-конференцияда маълум бўлди .\nҲозирда архив ҳужжатлари асосида Мусҳафи Усмоннинг 1923 йили Ўзбекистонга қайтарилиши борасида ишлар олиб борилмоқда. Фильм муаллифлари мусулмонларнинг муқаддас китоби қандай қилиб Ислом дунёсидан четга чиқиб кетгани саволига жавоб излайдилар.\n«Муқаддас китоб нима учун 100 рублга сотилган? Санкт-Петербургда китобдан олинган элликта нусханинг тақдири нима бўлган? Қайси «фармон» сабаб бу бебаҳо мерос Россиянинг ислом маркази бўлмиш Уфа муфтиятига келиб қолган? Ҳазрати Усмон Мусҳафи тақдирида Лениннинг роли қандай бўлган? Айнан унинг қарори билан Қуръони карим махсус поездда Оренбург орқали Тошкентга келтирилади ва у тарихий ватанига қўним топади», — дейилади хабарда.\nФильм 1989 йили Ҳазрати Усмон Мусҳафининг Марказий Осиё ва Қозоғистон мусулмонлари диний идорасига топширилишига доир кадрларни ўз ичига олади. Шу йили Тошкентда бўлиб ўтадиган Халқаро кинофестивалда картинанинг тақдимоти бўлиб ўтиши кутилмоқда.\nБу муборак Қуръон учинчи халифа Усмон ибн Аффон буйруқларига асосан VII асрда кийик терисига кўчиртирилган. Ҳозирда у Тошкентнинг Мўйи Муборак мадрасасида сақланмоқда.


App Store'дан юз минглаб иловалар ўчириб ташланди\n15:28 / 22.06.2017 6142\nApple дўконидан ташлаб қўйилган, эскирган, қонунчиликни бузувчи ёки фойдаланувчилар учун хавфли бўлган иловалар фаол равишда ўчириб ташланмоқда.\nБиринчи навбатда иловалар ва ўйинларнинг клонлари ўчирилмоқда, деб хабар берди Techcrunch. Масалан, Flappy Bird’га ўхшаш барча нусхалар ўчирилган ёки энди ўчирилади. Шунингдек, спамли, ҳаддан ташқари кўп рекламага эга ва 64-битли йўриқномаларга эга бўлмаган иловалар ҳам ўчириб ташланиши мумкин. Йиллар давомида юклаб олинмаган дастурлар ҳам йўқ қилинади.\nШуниси аниқки, дўкондаги маҳсулотлар орасида энг сифатлиларини танлаб олиш бўйича ишлар кетмоқда. Apple компанияси ўтган йили App Store’да сифатсиз иловалар кўп эканидан ташвишда эканини билдирганди. Бунинг устига, улар оддий стандартлар бўйича ҳам эскирган.\nЎшанда 50 мингдан ортиқ илова ўчирилганди, бироқ, энди бундай “кураш” анча кенг кўламли бўлади.\nАёл iPhone’нинг қувватлагичи ишламай қолгани юзасидан Apple’ни судга берди


Галиулиннинг супер голи «Тосно»ни мағлубиятдан қутқариб қолди\n19:31 / 09.09.2017\nРоссия премьер-лигасининг 9-туридан ўрин олган учрашувлардан бири ўзига хос «ўзбекча дерби»га айланди. Ўзбекистон терма жамоасига номзод икки футболчи тўп сурадиган жамоалар «Тосно» ва «Анжи» ўзаро масалага ойдинлик киритиб олиш учун майдонга чиқишди.\nУчрашувнинг дастлабки қисмида «Тосно» вакиллари ҳисобни очган бўлсада, кейинроқ «Анжи» икки гол киритиб, жамоасини ҳисобда олдинга олиб чиққанди. Бироқ Вагиз Галиулиннинг иккинчи бўлимда чамаси 25 метрлардан киритган голи ленинградликларга бир очкони тақдим этди.\nУчрашувда «Тосно» таркибида Галиулин 90 дақиқа давомида тўп сурган бўлса, Вадим Афонин меҳмонлар сафида 59 дақиқа ҳаракат қилиб, Бакаевга алмаштирилди.\nУшбу натижадан кейин «Тосно» ҳисобидаги очколар сони 8тага етди ва жамоа 12-ўринда қолди. «Анжи» эса 7 очко билан 14-поонани банд этиб турибди\nРоссия Премьер-лигаси, 9-тур\nТосно – Анжи 2:2 (1:2)\nГоллар: Марков (5), Галиулин (63) – Прудников (18), Данченко (25) .\nТосно: Юрченко, Чернов, Дугалич, Дудиев (Труйич, 79), Шахов, Палиенко, Полетанович (Трошечкин, 85), Казаев, Вагиз Галиулин, Заболотний, Марков (Нуну Роша, 67).\nАнжи: Будаков, Полуяхтов, Армаш, Бризгалов, Тетрашвили, Кацаев (Гулиев, 54), Данченко (Хубулов, 72), Вадим Афонин (Бакаев, 59), Яковлев, Маркелов, Прудников.\nОгоҳлантиришлар: Полетанович (80).\nГалиулин «Тосно» билан Россия Кубогини қўлга киритди\n00:28 / 10.05.2018\nДостонбек Ҳамдамов «Анжи» билан мураккаб аҳволда қолди\n00:25 / 08.05.2018


Сув тақчиллиги Ўзбекистон қишлоқ хўжалигини барбод қилади\nМарказий Осиёдаги сув танқислиги Ўзбекистонда пахта етиштириш истиқболини xатар остига қўймоқда. “Оқ олтин”ни ишлаб чиқариш учун сариқ олтин сарф қилинмоқда.\nПахта Ўзбекистон учун стратегик аҳамиятли маҳсулот сифатида кўрилади.\n“Ўзбекистонга улкан пахта плантацияси каби қараш совет давридан қолган меросдир ва Ўзбекистон пахта монокультураси муаммосини ҳал қилиш учун бугун бош қотирмаса, эртага кеч бўлади”,- дейди “Озодлик” билан суҳбатда таҳлилчи Малик Абдураззоқов.\nТаҳлилчи фикрича, кейинги пайтда дунëда зоҳир бўлган беш омил Ўзбекистонда пахта етиштиришни самарасиз соҳага айлантириши мумкин.\nБиринчи омил, МОда сув танқислиги: пахта жуда ҳам сувсевар, намсевар ўсимлик.\nИккинчи омил, ëнилғи нарxлари ошиши: пахтага техника ишлатиш керак ва техника талаб қиладиган солярка нархи ошиб кетди.\nУчинчи омил, минерал ўғитлар нархи ошгани: пахтага жуда кўп минерал ўғит керак. У эса борган сари қимматлашиб кетмоқда.\nТўртинчи омил, қўшни давлатларнинг номувофиқ агрогидро сиëсати: масалан, Тожикистон биргина Зарафшон дарёсида ГЭСлар қурса, Самарқанд, Бухоро, Жиззах сувсиз қолади.\nНиҳоят бешинчи омил, ер маҳсулдорлиги камайгани.\nМалик Абдураззоқов булар ичида сув муаммоси энг долзарб эканини таъкидлади.\n“Тоғлардаги музлар эрияпти. Бу эса мавжуд чучук сув захираларини камайтирмоқда. Пахта суғориш эса шу сувнинг ҳам янада исроф бўлишига олиб келяпти. Бундан ташқари, совет даврида қурилган сув иншоотларининг ҳам салбий оқибатлари билинмоқда. Масалан, Туркманистондаги катта каналнинг салбий таъсири Ўзбекистон ва Афғонистон шимоли, Қозоғистон ва Туркманистонда билиняпти”,- дейди М.Абдураззоқов.\nУнинг сўзларига кўра, бундан беш йил олдин Бўҳронларни ўрганиш гуруҳи ҳозирлаган ҳужжатда Ўзбекистон бугун дуч келаëтган сув муаммолари ҳақида қаттиқ хавотир бўлган. Ҳужжатда сув камайса, қишлоқ хўжалиги инқирозга учраши ҳам башорат қилинган. Ўзбекистон ҳозирданоқ шу муаммо билан юзма-юз турибди.\nХўш, Ўзбекистон ҳукуматида сувни кўп истеъмол қиладиган пахта ўрнига бошқа экин экиш ҳақида бирор дастур борми?\nЎзбекистон Иқтисод вазирлиги бошқарма бошлиғи Соҳиб Соипназаровнинг “Озодлик”ка билдиришича, бундай дастур мавжуд. Бу дастур пахта билан боғлиқ бўлмаган соҳаларни ривожлантиришга қаратилган.\nБироқ вазирлик ходими дастур билан боғлиқ тафсилотлар ҳақида гапиришни истамади.\nМ.Абдураззоқов фикрича, Ўзбекистон ҳукумати совет пайтида шаклланган ва кундан-кунга самарасиз бўлиб бораëтган монокультура сиëсатидан воз кечсагина бирор натижа чиқиши мумкин.\n“Қишлоқ хўжалигида ўзгартириш қилиш керак. Ўсимликларни алмаштириш керак. Оқ жўхорими, кунгабоқарми экиш керак. Бошқа мамлакатлардан сув кам ичадиган, фойда олиб келадиган ўсимликларни қидириш керак. Шундай бўлиши мумкинки, молга ем бўлиши мумкин, ундан ун, ëғ олиш мумкин. Яқинда кўргазма бўлди. Битта ҳам сувни тежаш бўйича технология йўқ. Хитойдан келтирилган турли хил технологиялар. Унинг нима кераги бор? Бу керак эмас Ўзбекистонга. Ўзбекистонга биринчи навбатда сувни тежаш технологиялари керак”,- деди таҳлилчи.\nРасмий маълумотларга кўра, Ўзбекистон йилига 3 миллион 700 минг тонна пахта етиштиради. Экспорт қилинадиган пахта толаси ҳажми бир миллион тонна. Ўзбекистон пахта толаси сотувидан йилига бир миллиард доллар фойда олади.


МЧЖ 2015-йил июн ойида устав фондини кўпайтириш учун таъсисчи жисмоний шахсдан 10 млн. сўм қийматида мол-мулк қабул қилган. Лекин хозирги кунгача таъсис хужжатларига киритилган ўзгартиришлар давлат рўйхатидан ўтказмаган. Ушбу қўшимча киритилган мол-мулк суммаси бухгалтерия балансида кредиторлик қарз сифатида акс эттирилиб келинмоқда.\n«Масъулияти чекланган ҳамда қўшимча масъулиятли жамиятлар тўғрисида»ги ЎзР Қонунига мувофиқ (бундан кейин Қонун), жамият устав фондини кўпайтириш қуйидаги тартибда ва муддатларда амалга оширилиши лозим:\n1) Жамият иштирокчилари умумий йиғилишининг (агар ягона иштирокчи бўлса, унинг қарори) жамият устав фондини кўпайтириш тўғрисидаги қарори қабул қилинади. Қарорда қўшимча ҳиссаларнинг миқдори ва уларни тўлиқ қўшиш муддалари белгиланади (Қонуннинг 18-мод. 1-қисм.).\n2) Қўшимча ҳиссаларни қўшишнинг муддати тугаган кундан эътиборан бир ойдан кечиктирмай қўшимча ҳиссаларни қўшиш якунларини тасдиқлаш ҳақида, шунингдек жамият устав фонди миқдорини кўпайтириш билан боғлиқ ўзгартишларни жамиятнинг таъсис ҳужжатларига киритиш тўғрисида жамият иштирокчиларининг умумий йиғилиши қарори қабул қилинади (Қонуннинг 18-мод. 5-қисм.).\n3) Таъсис ҳужжатларига ўзгартишлар жамият иштирокчиларининг умумий йиғилишида тасдиқланган кундан эътиборан бир ойдан кечиктирмай жамият таъсис ҳужжатларидаги ўзгартишларни давлат рўйхатидан ўтказиш учун ҳужжатлар юридик шахсларни давлат рўйхатидан ўтказувчи органга тақдим этилмоғи лозим (Қонуннинг 18-мод. 7-қисм.).\n4) Таъсис ҳужжатларидаги ўзгартишлар давлат рўйхатидан ўтказилган кундан эътиборан кучга киради (Қонуннинг 18-мод. 7-қисм.).\nСизнинг ҳолатингизда таъсис ҳужжатларидаги ўзгартишлар Қонунда белгиланган муддатларда давлат рўйхатидан ўтказилган.\nҚонунда белгиланган муддатларга риоя этилмаган тақдирда, жамият устав фондининг кўпайтирилиши амалга ошмаган деб эътироф этилади. Бу ҳолда жамият ўн кунлик муддат ичида жамият иштирокчиларига улар томонидан киритилган қўшимча пул ҳиссаларини қайтариши шарт (Қонуннинг 18-мод. 8-қисм.).\nКорхона устав капиталининг кўпайиши ёки камайиши фақат таъсисчиларнинг қарори асосида ва таъсис ҳужжатларига тегишли ўзгартиришлар киритилгандан кейингина амалга оширилиши мумкин (21-сон БҲМС 2-илова 341-банд.).\nШунинг учун таъсис ҳужжатларига тегишли ўзгартиришлар давлат рўйхатидан ўтказилгунига қадар иштирокчилар томонидан киритилган қўшимча ҳиссалар бухгалтерия ҳисобида таъсисчиларга бўлган қарзларни ҳисобга олувчи счётларда (6600) акс эттирилиши мумкин.\nЖамият устав фондини кўпайтириш учун бу тўғрисидаги иштирокчилари умумий йиғилишининг қарори қабул қилинади. Бунда устав фондининг кўпайтирилиши амалга ошмаган иштирокчиларнинг аввалги қарорлари бекор қилинади.\nПул, қимматли қоғозлар, ўзга ашёлар ёки мулкий ҳуқуқлар ёхуд пул баҳосига эга бўлган бошқа шахсга ўтказиладиган ўзга ҳуқуқлар жамиятнинг устав фондига қўшиладиган ҳиссалар бўлиши мумкин (Қонуннинг 15-мод. 1-қисм.).\nСизнинг ҳолатингизда жамият устав фондига қўшиладиган қўшимча ҳисса сифатида таъсисчининг мулкий ҳуқуқлари, яъни (6600) таъсисчиларга бўлган қарзларни ҳисобга олувчи счётларда акс эттирил сумма қабул қилиниши мумкин.\nШундай қилиб, юқоридагилардан келиб чиқадиган бўлсак, жамият устав фондини иштирокчи томонидан қўшимча ҳисса сифатида аввал киритган мол-мулк ҳисобига кўпайтириш мумкин. Бунда жамият устав фондини кўпайтириш Қонунда белгиланган тартибда ва муддатларда амалга оширилиши лозим.


Оҳангаронда туман кадастр бўлимига ёзилган ариза қидирилмоқда. Алоҳида белгилари...\nОҳангаронда туман кадастр бўлимига ёзилган ариза...\n19.05.2018 13:29 0 2262\n«Тут» МФЙдаги 13-умумтаълим мактаби ўтган асрнинг 30-йилларида қурилган. 2008 йилда мактаб ўрнида 320 ўринга мўлжалланган янги таълим муассасаси барпо этилди. Мактаб стадиони ҳам ўша даврдан буён мавжуд. Мазкур стадионда чақириққача ёшларни тарбиялаш бўйича машқларни ўтказишга мўлжалланган тайёрлаш майдончаси мавжуд. Мактабда спортнинг футбол, мини футбол, волейбол, шахмат-шашка, кураш ва бошқа турлари бўйича тўгараклар фаолият кўрсатиб келмоқда. Бир қарашда ҳамма нарса бинойидек – мактаб, стадион, спорт тўгараклари, бироқ…\nҚарийб 100 йиллик тарихга эга ушбу мактабнинг стадиони атрофида шу кунларда гап-сўзлар кўпайди. Баъзи олғирлар стадион ва унга ёндош ҳудудлар айни вақтда туман ҳокимлиги захира ерлар балансида турганидан фойдаланиб…\nСтоп. Орада бошқа гаплар бор.\nБир қарасанг, ҳамма гап мактабнинг ҳозирги ва собиқ раҳбарларида бўлиб чиқади. Чунки ўз вақтида ҳужжат ишларининг пишиқ-пухта қилиб қўйилмагани, бугунги кунда кўпчиликнинг болалик йўлдоши, ҳудуд аҳолисининг умумий мулки, жоиз бўлса, файзи, меросига айланиб бўлган масканга харидорлар чиқишига туртки бўлаётибди. Шу жиҳатдан олганда, бу маскан ва унинг ён-верига кўз тикиб, ҳалол бизнес бошлаётганларни ҳам айблаш ноўрин. Аммо…\nБу оламда хусусийлаштириб бўлмайдиган нарсалар бор. Элнинг назаридаги жойлар, аллақачон халқ мулкига айланган масканлар ана шулар жумласидандир. Бугун наинки Тутдаги, қолаверса, бошқа барча қишлоқлардаги аксарият мактаб стадионлари ҳам неча-неча авлоднинг суяги қотган, ўзининг кечаги куни, ёшлиги ҳақида хотиралар соладиган бир масканга айланган. Шу жиҳатдан олганда, кўпнинг назаридаги жойларга кўз тикаётганлар масаланинг бу томонларини ҳам бир мулоҳаза қилиб кўришса яхши бўларди.\nМактаб директори Абдуқаҳҳор ака Эрназаров билан суҳбатлашар эканмиз, ўз вақтида кадастр ҳужжатлари қилдирилмаганига астойдил ачинди. «Ҳечдан кўра кеч», деганларидек, бу масала юзасидан ўқитувчилар, бир қатор фуқаролар томонидан ҳудудий секторга мурожаат қилинган.\nОрадан тўрт ой ўтди. Нима ўзгарди?\nҲеч нима. Сектор раҳбари билан суҳбатлашганимизда, масаланинг унга боғлиқ жиҳати бўйича муаммо йўқлиги, мурожаат тушган заҳоти тегишли тартибда туман ер ресурслари ва давлат кадастр бўлимига расмий хат юборилгани айтилди. Масъуллар томонидан эса ҳанузгача расман жавоб йўқ. Муаммонинг ижобий ечимини 4 ойдан бери кута-кута тоқати тоқ бўлган ўқитувчилар яна туман ер бўлимига учрашади. Масъулнинг жавоби эса шунчаки, нима десак экан-а?.. Афсус, журналистик этикага кўра, матбуотда сўкиниш мумкин эмас-да… Хуллас, гапнинг аввалига қайтамиз.\nЎртоқлар, қадрли Оҳангарон аҳли! Мабодо Тут қишлоғидаги 13-мактаб ўқитувчиларининг туман кадастр бўлимига ёзган аризасини кўрмадингизми? У қаерда бўлиши мумкин? Илтимос, бордию кўча-кўйда, нораво жойларда ғижимланган, эътиборсизларча ташлаб юборилган бу аризани топиб олсангиз, туман ер ресурслари ва давлат кадастр бўлимига элтиб беринг. Улар бу аризани йўқотиб қўйишган – топилмаяпти. Ёрдам бермасангиз бўлмайди. Чунки бу кетишда, йиллар ўтиб кетиши мумкин, унгача стадион ва унга ёндош ҳудудлар бошқаларга ҳатлаб берилса, эртага ким деган одам бўламиз?..\n«Xabar.uz»нинг Тошкент вилояти бўйича махсус мухбири.\nЕрмулккадастри Оҳангарон хат\nЖамият 14/02, 17:14\nОҳангаронда қўйларни ўғирлаган коллеж ўқувчилари ушланди\nХориж 05/12, 08:26\nЭйнштейннинг дин ҳақидаги хати 2,8 миллионга сотилди\nЖамият 20/10, 18:20\n«Муҳташам 100 кун» – Оҳангаронга медиа-саёҳат


Алишер Усмонов жиянининг тўйига келади\n05 декабр 2020, Тошкент вақти: 04:49\nТошкентда 27 сентябр куни келиб чиқиши ўзбекистонлик бўлган россиялик миллиардер Алишер Усмоновнинг жияни Асал Нарзиеванинг никоҳ тўйи бўлиб ўтади. Бу ҳақда ўз манбасига таянган ҳолда UzMetronom интернет нашри хабар берди.\nМазкур тўй бир неча ой олдин бўлиб ўтиши керак эди. Бироқ Алишер Усмоновнинг жияни Бобур Усмонов Швецариядан Тошкентга учиб келганидан сўнг 8 май куни автоҳалокатга учрагани сабабли тўй қолдирилган эди.\nТошкентга ёш келин куёвни табриклаш учун Алишер Усмоновнинг келиши кутилмоқда.


2021 – Фарғона ҳақиқати\nҲАР БИР МУАММОНИНГ ЕЧИМИ БОР\nШу йилнинг 17 апрель куни вилоят “Тадбиркорлар уйи”да жисмоний ва юридик шахслар мурожаатлари бўйича навбатдаги оммавий қабул ўтказилди. Вилоят ҳокими Хайрулло Бозоров, вилоят ҳокимининг биринчи ўринбосари Авазбек Ўринбоев иштирокида бўлиб ўтган қабулда қарийб олтмиш нафар ҳамюртларимиз энг муҳим ҳаётий…\nХАЛҚ ДЕПУТАТЛАРИ ВИЛОЯТ КЕНГАШИНИНГ ЎТТИЗИНЧИ СЕССИЯСИ\nВилоят ҳокимлигида Шу йилнинг 16 апрель куни вилоят ҳокимлиги катта мажлислар залида халқ депутатлари вилоят Кенгашининг ўттизинчи сессияси бўлиб ўтди. Маълумки, кейинги йилларда мамлакатимизда қулай тадбиркорлик муҳити яратиш, уни ривожлантириш ва қўллаб-қувватлаш борасида кенг қамровли ислоҳотлар олиб борилмоқа. Бундан кўзланган…\nИнновация: Ғўза қатор орасида соя парваришланади\nБу йил Фарғона вилоятида 25 минг гектар майдонда пахта билан бирга соя етиштирилади. Ўзига хос инновация сифатида баҳоланган агротехник тадбир бир вақтда соя ва пахта ҳосили олиш имкониятини беради. Ёзёвон туманида бу борада иш олиб бораётган ташаббускор фермерлар кўп. “Элёр-Н”…\nҚувасой: мактаб таълимидаги оғриқ ва муаммолар\nМаърифатпарвар бобомиз Маҳмудхўжа Беҳбудий “Дунёда турмоқ учун илм лозимдур. Дунёвий илм-фандан бебаҳра миллат йўқликка маҳкумдир. Илм олмаган, китоб ўқимаган фарзандларимиз бизнинг қурбонликка берған болаларимиздир”, деган сўзларида ўз истиқболини ёш авлод камолоти билан боғлаган миллат учун ғоят долзарб масалага урғу берилганини…\nДАНҒАРАДА ШУКРОНАЛИК, ТЎКИН-СОЧИНЛИК\nҚамчиқ довонидан ўтишингиз билан Фарғона водийси ўз таровати-ю сўлим табиати билан юз очади. Пойтахтимиз ва бошқа вилоятлар билан боғловчи асосий йўлда жойлашган Данғара тумани Фарғона вилоятининг дарвозасидир. Аксарият йўловчилар Чағали қишлоғи ҳуд дидаги нон растасида бир дам тўхтаб, албатта, Қўқон…\nҚора булутлар ичида яшаган АКАДЕМИК\nДўстлар, яхшиларни авайлаб сақланг, Салом деган сўзнинг салмоғин оқланг. Ўлганда юз соат йиғлаб тургандан, Уни тиригида бир соат йўқланг. Мақсуд ШАЙХЗОДА. Тарих қатларида не-не синоатлар яширин. Кўнгилни хушнудлик насимлари ила севинтирадиганидан кўра ҳолингизни забун айлаб, юрагингизда чумоли ўрмалатадигани нечукдир…\nТАДБИРКОРДА ТАШАББУС КЎПМИ ЁКИ МУАММО? Шу йилнинг 13 апрель куни вилоят ҳокими Хайрулло Бозоровнинг тадбиркорлар билан ўтказилган навбатдаги юзма-юз учрашуви ҳам амалий мулоқотларга бой тарзда ўтди. Вилоят “Тадбиркорлар уйи”да барча шаҳар-туманлардан келган юз нафарга яқин тадбиркорлар эзгу ташаббусларини илгари…\nҲАММА БИЛИШИ ШАРТ!\n«ЎЗТРАНСГАЗ» АКЦИОНЕРЛИК ЖАМИЯТИ ФАРҒОНА МАГИСТРАЛЬ ГАЗ ҚУВУРЛАРИ БОШҚАРМАСИ ОГОҲЛАНТИРАДИ! Ҳурматли ҳамюртлар! Жаннатмакон водийнинг Фарғона, Андижон, Наманган вилоятлари бўйлаб аҳоли, ишлаб чиқариш корхоналари ва барча турдаги хўжалик субъектларини табиий газ билан таъминловчи юқори босимли магистраль газ қувурлари ўтган. Бу ҳудудларда эксплуатация…


Порахўрлик— пора олиш, пора бериш, бу ишда воситачилик қилиш каби мансабдорлик жиноятлари.\nПорахўрлик моддий бойлик ёки мулкий манфаат эвазига муайян ҳаракатларни бажариш ёки бажармаслик билан тавсифланади. Ўзбекистон Республикаси Жиноят Кодексига кўра, у бошқарув тартибига қарши жиноятлар сирасига киради. Жиноят Кодекси бўйича, пора олиш деганда мансабдор шахснинг Ўз хизмат мавқеидан фойдаланган ҳолда содир этиши лозим ёки мумкин бЎлган муайян ҳаракатни пора бераётган шахснинг манфаатини кўзлаб бажариши ёки бажармаслиги эвазига шахсан Ўзи, ёки воситачи орқали моддий қимматликлар олиши ёки мулкий наф кўриши тушунилади. Бундай жиноят учун — энг кам ойлик иш ҳақининг 50 бараваридан 100 бараваригача миқдорда жарима ёки муайян ҳуқуқдан махрум этилган ҳолда 5 йилгача озодликдан маҳрум қилиш жазоси белгиланган. Ушбу жиноят оғирлаштирувчи ҳолатларда содир этилганда 10 йилдан 15 йилгача озодликдан махрум қилиш жазоси та-йинланади. (ЎзР Жиноят кодекси, 210модда).\nПора бериш деганда мансабдор шахснинг Ўз хизмат мавқеидан фойдаланган ҳолда содир этиши лозим ёки мумкин бЎлган муайян ҳаракатни пора берган шахснинг манфаатларини кЎзлаб бажариши ёки бажармаслиги эвазига унга бевосита ёки воситачи оркали моддий қимматликлар бериш ёки уни мулкий манфаатдор этиш тушунилади. Пора бериш жинояти учун энг кам ойлик иш ҳақининг 50 бараваригача миқдорда жаримадан 5 йилдан 10 йилгача озодликдан маҳрум қилиштача жазо тайинланади (ЎзР Жиноят кодекси, 211модда).\nБашарти, шахсга нисбатан пора сўраб товламачилик қилинган бўлса ёки бу шахс жиноий ҳаракатлар содир этилгандан кейин бу ҳақда ўз ихтиёри билан арз килса, чин кўнгилдан пушаймон бўлиб, жиноятни очишда фаол ёрдам берган бўлса, жавобгарликдан озод этилади. Пора олиш ёки бериш хусусидаги келишувга эришишга қаратилган фаолият, шунингдек, манфаатдор шахсларнинг топшириғи билан порани бевосита бериш — пора олиш-беришда воситачилик қилиш ҳисобланади. Бундай жиноят учун энг кам ойлик иш ҳақининг 50 бараваригача миқдорда жаримадан 5 йилдан 8 йилгача озодликдан махрум қилишгача жазо белгиланган (ЎзР Жиноят кодекси, 212 модда).\nВоситачилик қилган шахс жиноий ҳаракатларни содир этганидан кейин бу ҳакда ўз ихтиёри билан арз қилса, чин кўнгилдан пушаймон бўлиб, жиноятни очишда фаол ёрдам берган бўлса, жавобгарликдан озод қилинади. Пора ниқобланган шаклда ҳам амалга оширилиши, пора хар хил моддий бойликлар (пул, чет эл валютаси, қиммат-баҳо буюмлар, қимматбаҳо қоғозлар, озиқ-овқат ёки паст баҳодаги саноат моллари) шаклида бўлиши мумкин. Пора предметига муайян хизматлар ҳам киради. Айтайлик, тиббий ёки дам олиш уйларига бериладиган ёьлланмаларни такдим этиш, таьмирлаш, қурилиш ва бошқа шу каби ишларни бажариш. Бир қанча мамлакатларда мансабдор шахсларнинг ўз мансаби бўйича берилган ҳуқукларидан шахсий бойиш мақсадидаги суиистеьмолликлари, уларнинг порага сотилиши ҳолларини кузатиш мумкин .


Президент боқаман дейди, кимдир эса... | Qalampir.uz\nПрезидент боқаман дейди, кимдир эса...\nТаҳлил\t08 Май 11:26 15967\nПрезидент Шавкат Мирзиёев томонидан Ўзбекистондаги иқтисодий фаровонликни ошириш, аҳоли даромадларини кўпайтириш, камбағалликни қисқартиришга оид қатор қарорлар қабул қилиниб, ҳаётга татбиқ этилмоқда. Бу ишларда бош-қош бўлиш эса сектор раҳбарлари зиммасига юклатилган. Ҳудудлардаги айрим раҳбарлар эса бу ишларга жиддий қарамаётгани ачинарли.\nҚашқадарё вилояти ҳокими Зойир Мирзаев томонидан “Бир туманда бир кун” лойиҳаси йўлга қўйилган. Унга кўра, вилоятдаги барча ташкилот ва корхоналар раҳбарлари, вилоят ҳокимининг ўринбосарлари кун давомида бир ҳудудда бўлиб, бу ерда ўз йўналишлари ва соҳалари бўйича ислоҳотлар натижадорлиги, мавжуд муаммолар, истиқболли лойиҳалар ва уларни ҳаётга татбиқ этишга тўсқинлик қилаётган омилларни синчиклаб ўрганилади.\nБу сафар Шаҳрисабз туманидаги қатор камчиликларни очиб берди. Бу ҳақда вилоят ҳокимлиги матбуот хизмати хабар бермоқда.\nМаълумотларга кўра, мазкур туман қулай географик ҳудудда жойлашган, табиий иқлим шароити, ерларининг унумдорлиги билан алоҳида ажралиб туради. Шунга қарамай, фойда олиш даражаси пассив эканлиги аниқланди.\n“Вилоят ҳокими кўздан кечирган ўндан ортиқ объектнинг ўзиёқ бунга яққол гувоҳлик бериб турибди. Ўрганилган барча объектлар эгаларининг хатти-ҳаракатларидан улар даромад эмас, харидор илинжида пайт пойлаётганга ўхшайди”, дейилади хабарда.\nТуманда жойлашган “Шаматон” маҳалла фуқаролар йиғинидаги молхона бинолари кўп йиллар илгари хусусийлаштирилгани аниқланди. Бинони арзимаган пулга сотиб олган тадбиркор уни ўз ҳолига ташлаб қўйган. Оқибатда биноларнинг аҳволи абгорлашган. Унга қарашли қарийб 5 гектар ер эса ташландиқ майдонга айланган.\nШунингдек, тумандаги “Мевазор” маҳалла фуқаролар йиғинида жойлашган эски молхона биносида ҳам, унга қарашли ерларда ҳам худди шу ҳолатга келиб қолган.\nДавлат раҳбари одамлар ҳаётини янада яхшилаш учун туну кун меҳнат қилаётган, бош қотираётган ва қўпол бўлса-да, “нонни чайнаб бераётган” бир вақтда бу ҳудудларга масъул бўлган маҳалла раиси, сектор раҳбарлари, туман ҳокимининг мазкур масалаларга дахлдорлиги нима бўлади? Тадбиркорман деб биноларни эгаллаб олганларнинг виждони қийналармикан?\nДунёдаги аксари давлатлар унумдор бир қарич ерга муҳтож бўлиб турган вақтда шундоқ ястаниб ётган бу неъматдан унумли фойдаланмаслик, унинг қадрига етмасликнинг ҳисоби эртага оғир бўлади. Умид қиламизки, масъул ташкилотлар мазкур муаммоларни ҳал этади ва олиб борилаётган ишларда давлат раҳбарига елкадош бўлади.\n23 Май 10:39 39035\n23 Май 00:56 35664\n23 Май 10:17 29061\n22 Май 08:41 25996\n22 Май 23:13 23180


Хорижда вафот этаётган ўзбекистонликлар: Прокуратура нега жим? | Qalampir.uz\nХорижда вафот этаётган ўзбекистонликлар: Прокуратура нега жим?\nИнтервью\t14 Февраль 19:33 9483\nМаълумки, 2019 йилнинг 23 сентябрь куни Туркиянинг Анқара шаҳрида мамлакатнинг “Адолат ва тараққиёт” партиясидан Миллий Миллат Мажлиси депутати Ширин Уналнинг хонадонида ишлаб келаётган ўзбекистонлик Нодира Қодирова вафот этди. Дастлаб тарқатилган маълумотларда, Нодира Қодирова ўз жонига қасд қилгани, депутатнинг уйида турган тўппонча билан ўзини отиб қўйгани айтилди. Кейинроқ, унинг акаси Муҳаммадали Қодиров синглиси ўз жонига қасд қилмагани, аксинча, қотиллик қурбони бўлгани ва буни исботлашини маълум қилди.\nҲар не бўлганда ҳам, Туркия Бош прокуратураси мазкур ҳолат бўйича холисона текширув ўтказиб, аллақачон дастлабки натижаларни эълон қилиши керак эди. Орадан 5 ой ўтди ҳам, прокуратуранинг баёнотидан дарак йўқ. Аксинча, иш кун сайин унутилиб бораётгандек.\nСуҳбат шундай кечган:\nҚамариддин Шайхов: — Прокуратура органларининг халқаро ҳамжамият, жумладан жиноят ишлари масаласида бошқа мамлакатлар прокуратуралари билан ҳамкорлиги йўқ. Мисол қилиб айтадиган бўлсак, ўзбекистонлик 23 яшар Нодира Қодирова Туркиянинг Анқара шаҳрида депутатнинг уйида ҳалок бўлди. Унинг вафоти сабаблари ҳали номаълум. Бир тарафдан ўз жонига қайд қилган деган тахминлар бор, иккинчи тарафдан қотиллик. Ўзбек прокуратураси бу масалада ҳали ҳам жим турибди. Нима учун сўров жўнатилмади?\nСветлана Ортиқова: — Сўров жўнатишдан олдин икки давлат прокуратураларининг ўртасида шартнома тузилиши керак.\nҚ.Ш.: — Демак, йўқ. Асос йўқ чунки...\nС.О.: — Демак, ишлаш керак.\nҚ.Ш.: — 2 миллион фуқароларимиз ташқарида, ахир...\nС.О.: — Ишлаяпмиз. Қанча давлатлар билан икки томонлама муносабатлар тикланди. Қанча фуқароларга ёрдам берилди. Нимагадир мухбирлар шу ҳақда гапирмайди. Битта фактни олиб, “мана, прокуратура ишламайди”, дейди. Бунга умуман қаршиман. Келинг, қарс икки қўлдан чиқишини унутмайлик. Ҳам яхши ишлар бор, ҳам ёмон. Сиз билан бизнинг вазифамиз калбий амалиётни камайтириш, салбий амалиётни камайтириш орқали инсоннинг ҳуқуқ-манфаатини ҳимоя қилиш. Вазифа қилиб белгилайлик ўзимизга, мана кўрасиз, яхши бўлади.\nМазкур суҳбатда Светлана Ортиқова билан қуйидаги мавзуларда гаплашилган. Жумладан:\n• Мамлакатда жиноятчиликни яшириш ҳолатлари.\n24 Февраль 17:01 48626\n24 Февраль 14:54 33328\n25 Февраль 12:25 27515\n24 Февраль 09:54 22692\n25 Февраль 09:35 22212


UzNews - Харид қилинган автомобилни расмийлаштиришдаги тўловлар бекор қилиниши мумкин\n26 окт 2021, 12:59\nҚонунчилик Палатаси депутати томонидан юборилган сўровномани Молия вазирлиги кўриб чиқди.\nАввалроқ, Қонунчилик Палатаси депутати Дониёр Ғаниев харид қилинган автомобилларни қайта расмийлаштиришдаги тўловлар миқдорини пасайтиришни таклиф қилиб, молия вазирига депутатлик сўрови юборгани ҳақида хабар бергандик.\nДепутат юборилган сўровнома Молия вазирлиги томонидан кўриб чиқилганини маълум қилди.\nУнинг ёзишича, вазирлик томонидан 2022 йил бюджет параметрларини шакллантиришда автотранспорт воситаларини сотиб олганлик учун ундириладиган йиғимларни бекор қилиш кўзда тутилмоқда.\nБу эса сотиб олинган автотранспорт воситасини ДЙҲХХда рўйхатдан ўтказиш учун транспорт воситасининг от кучи ва ишлаб чиқарилган санасидан келиб чиққан ҳолда фуқародан ундириладиган бир неча миллион сўмлик тўлов бекор бўлишини англатади.\nБундан ташқари, жавоб хатида Молия вазирлиги ва Адлия вазирлиги томонидан автомобиль олди-шартномасини нотариал расмийлаштириш учун белгиланган давлат божи миқдорлари ҳам қайта кўриб чиқилганлиги ҳамда уларни пасайтириш юзасидан “Давлат божи тўғрисида”ги қонунга ўзгартириш киритиш юзасидан қонун лойиҳаси ишлаб чиқилаётганлиги маълум қилинган.


Хонобод манзараси “Ахборот” мухбирини “нохуш аҳвол”га солди\n25 феврал 2021, Тошкент вақти: 04:38\nХонободдаги ҳарбий базани 180 кун ичида бўшатиб қўйиш тўғрисида Ўзбекистон томонидан АҚШга қўйилган талаб Шанхай ҳамкорлиги ташкилоти декларациясига ҳам, хонободликлар истагига ҳам тўғри келади.\nЎзбекистон телевидениеси 1-каналининг “Таҳлилнома” кўрсатувида шундай хулоса баён қилинди.\nМазкур кўрсатувда журналист ҳарбий базани бундай тасвирлайди:\n“Қарши-Ғузор автойўлининг ўнг томони бўйлаб узунлиги бир неча километрга чўзилиб кетган сим тиканли тўсиқ ўрнатилган. Кузатиш минорасидан қуролланган соқчи теварак атрофга диққат билан назар ташлаб турибди. Бундай манзара беихтиёр одамда қандайдир хавотир уйғотади, нохуш аҳволга солади. Худди тасодифан бегона ерларга бориб, хавф остида қолгандай бўласан киши. Хуллас, жуда салбий кўриниш”.\nЖурналистнинг фикрича, бир неча йиллардан буён шундай оғир аҳволда яшаб келаётган беш мингдан ортиқ хонободликнинг аҳволи қандай кечгани ўз-ўзидан маълум.\nКўрсатувда қишлоқдаги барча муаммолар бир бошдан айтиб ўтилади. Хўш, бу муаммолар илгари йўқмиди ёки ўтган уч йил давомида пайдо бўлдими? Нега энди бу муаммолар ҳақида шу пайтгача ОАВ жим турди?\nҚашқадарёлик инсон ҳуқуқи ҳимоячиси Ёдгор Турлибеков кўрсатувда хонободликлар айтиб ўтган муаммоларни рад қилмайди, лекин айнан Андижон воқеаларидан кейин улар тилга олина бошлагани кишини ҳайрон қолдиришини айтади.\n“Биз илгари Хонобод қишлоғининг тиканли симлардан озод қилинишини кўп талаб қилгандик. Бу ердаги муаммолардан ҳам одамлар кўп бор шикоят қилган. Аммо ҳукумат буни инобатга олмаганди. Чунки у пайтларда Каримовнинг (Ўзбекистон президенти) АҚШ билан алоқалари яхши эди”, - дейди Ё.Турлибеков.\n“Таҳлилнома”га интервью берган фермер аёл аэродром ҳудудида 10 гектар ери қолиб кетгани, 6 миллион сўм харажатга куйиб қолгани ҳақида гапиради. Бир деҳқон эса самолётларнинг учиб-қўниши пахтасининг ҳосилига салбий таъсир этганидан шикоят қилади. Бироқ Ўзбекистон телевидениеси бу каби ҳолатлар ҳақида илгари бир дона бўлса-да, лавҳа бермаган.\nҚашқадарёлик фуқаро Исмоил Раҳмонқулов ҳам хонободликларнинг бу гапларидан ҳайрон қолиб, ўтган вақт ичида бу муаммолар маҳаллий ҳокимият ёдига келмаганини билдирди.\n“Бу аэродромга 50-йиллардан бери самолёт ўчиб-қўнади. Ўшандан бери нега бунинг зарари, экология тўғрисида ўйланмай келинаётган экан?” - дейди у.\nИ.Раҳмонқуловнинг айтишича, Хонобод аэродроми катта коммуникацияга эга объект. Бу аэродром яна ишлатилади. Самолётлар барибир учиб-қўнаверади. Кейин хонободликлар нима дер экан?\nКузатувчи Алимардон Аннаевнинг таъкидлашича, аэродромдан америкаликлар чиқиб кетиб, уни ўзбекистонликлар ишлатса ҳам ҳозирги ҳолат сақланиб қолаверади. Бу муаммоларни ҳал этишнинг энг қулай йўли маҳаллий аҳолини бошқа жойга кўчиришдир.\n“Ҳозир орқа-олди ўйланмасдан бу муаммоларга фақат АҚШ ҳарбий базаси сабаб бўлаётганига урғу берилаётгани кулгили вазиятни яратмоқда”, - деди А.Аннаев.


БААдаги осмонўпар бино аланга ичида қолди (видео) | Qalampir.uz\nОлам\t06 Май 00:23 10685\nБирлашган Араб Амирликларининг Шаржа шаҳрида осмонўпар бинода йирик ёнғин келиб чиқди. Бу ҳақда “Khaleej Times” хабар берди.\nИжтимоий тармоқларда тарқалган видеоларда бино аланга ичида қолганини кўриш мумкин. Ёнғин Abbco номи билан машҳур бўлган 48 қаватли турар-жой биносида юз берган. Ёнғин 8-қаватдаги квартира ошхонасида келиб чиққан.\nЁнғин сабаб атрофдаги 5 та бинодаги одамлар эвакуация қилинган. Ҳодисада ҳалок бўлганлар ва бинода қанча одам қолгани ҳақида маълумот йўқ. Ҳозирча 7 киши жароҳатлангани, уларнинг 2 нафари шифохонага ётқизилгани маълум. Гувоҳларнинг сўзларига кўра, бинодан бақирган овозлар эшитиляпти.\nҲозирда воқеа жойида ёнғин ўчириш хизмати ва тиббиёт ходимлари иш олиб боряпти.\n23 Май 00:56 31863\n23 Май 10:39 31754\n22 Май 08:41 25196\n23 Май 10:17 22833\n22 Май 23:13 19496


Карамнинг қандай фойдали хусусиятлари бор? - Daryo\n16:46, 12.05.2021 27776\nБарчага болалигидан яхши маълум бўлган карам таркибида деярли барча витаминлар, ҳатто ошқозон учун муҳим бўлган U витамини, фитонцидлар, ферментлар ҳамда минерал моддалар мужассам.\nУшбу маҳсулот организмдаги деярли барча тизимлар саломатлиги ва фаолияти учун аҳамиятли бўлган табиий антиоксидант C витамининг кони ҳисобланади. Организмдан токсинларни чиқаради, ҳужайраларни шикастланишдан сақлайди ва иммунитетни мустаҳкамлайди.\nТадқиқотларда аниқланишича, C витамини организмда терининг таранглиги, соғломлиги ва тиниқлигига жавоб берадиган коллаген ишлаб чиқарилишини тезлаштиради. Антиоксидантлик хусусиятига эга экани ҳисобига C витамин организмда яллиғланиш жараёнининг келиб чиқиши ва ажинлар пайдо бўлишининг олдини олади.\nКарам кўриш қобилиятининг сусайиши ва катаракта хавфини камайтириш хусусиятига эга бўлган каротиноидлар — лютеин ва зеаксантиннинг кони саналади. Кечаси кўриш қобилиятининг ёмонлашиши А витамин танқислиги билан боғлиқ бўлади. Карамда эса организмда А витаминига айланадиган бета-каротин бисёр бўлади.\nТаркибидаги калий, кальций ва магний когнитив қобилиятни яхшилайди, юрак мушакларини мустаҳкамлаб, қон босимини меъёрлаштиради. Кемпферол эса яллиғланишни бартараф қилиб, аллергик реакцияларнинг олдини олади.\nПарҳез маҳсулоти ҳисобланган карамнинг 100 граммида 30 ккал бўлгани сабаб ҳам шифокорлар вазн ташламоқчи бўлганларга ушбу маҳсулотни рационга киритишни тавсия қилади. Бир қанча фойдали хусусиятларига қарамай, карамнинг хоми қоринни шишириши мумкин. Термик ишлов берилганда эса шишишга ҳисса қўшадиган ҳужайралар парчаланади.\n05:43 Бугун 6478\n02:37 Бугун 14159\n23:56, 02.08.2021 15686\n23:44, 02.08.2021 9209\n06:36, 02.08.2021 136159\n22:18, 01.08.2021 73528\n10:42, 02.08.2021 63477\n23:51, 01.08.2021 51634


Қашқадарёдаги мактабга берилган кўмир кесак бўлиб чиқди - Фарғона.Ру ахборот агентлиги\n18:12 msk, 22 Май 2019\nҚашқадарёдаги мактабга берилган кўмир кесак бўлиб чиқди\n27.11.2018 09:51 msk\nTuron24.uz сайти фотоси\nҚашқадарё вилояти Чироқчи туманидаги мактабларидан бирига кўмир кўринишидаги кесак етказиб берилган. Бу ҳақда Turon24 хабар бермоқда.\n№93 мактаб директори Тўра Турсуновнинг маълум қилишича, мактабга жорий куз-қиш мавсуми учун айни кунга қадар 11 тонна брикет келтирилган. Яна 4 тонна кўмир келтирилиши мўлжалланган. “Қанча кўмир ёқсак ҳам синф хоналари исимайди. Чунки кўмир сифатсиз. Брикетларда иссиқлик йўқ. Чўғ бўлмайди. Кўмир брикетлар кесак бўлса, қандай ёниши мумкин?”, – дейди мактаб директори.\nУнинг сўзларини мактаб ўт ёқувчиси Холбўта Шералиев ҳам тасдиқлади. “Жорий куз-қиш мавсуми учун келган кўмир брикет бир ёниб ўчади, ҳеч қандай иссиқлиги йўқ, – дейди мактаб ўт ёқувчиси Холбўта Шералиев. – Энг ёмони бир тутаб, кесакка айланади. Шу боис ҳам қанча ёқмайлик синфхоналар исимайди”.\nМактаб директорига кўра, ўқитувчилар ўзлари пул йиғиб, синфхоналарни иситадиган замонавий қозонхона қуриш таклифи билан чиқишган. “Ташаббускор ўқитувчиларга менинг юрагим битта, бундай иш қилолмайман деб айтдим, – дейди Тўра Турсунов. – Хўп, пул йиғилди ҳам дейлик. Лекин қайсидир ўқитувчи кўчага чиқиб, директор ўқитувчилардан пул йиғаяпти деган гапни айтадими? Шунинг учун бу таклифни қўллаб-қувватламадим”.\nХудди шунақанги ачинарли аҳволни туманнинг бошқа таълим муассасаларида ҳам учратиш мумкин. Мисол учун, №118 мактабда иситиш тизими ночор аҳволда, гарчи 15 тонна кўмир етказиб берилгани билан синфлар ҳамон совуқ қолмоқда. Ўқувчилар исиниб олиш учун пул йиғиб электр иситгичларини сотиб олишган. №90 мактаб яқинда таъмирдан чиққан, бинода олтита қозонхона қурилган, бироқ ёқилғи етишмоқчилиги боис улардан биттаси ишлаяпти, холос.\nВилоятнинг бошқа тумани Қамашида 89 та мактабга 1.3 минг тонна хўл брикет ва сифатсиз кўмир етказиб берилди. Шу билан бирга, туман прокуратураси таълим муассасаларининг раҳбарларидан нега журналистни мактабга киритгани ва суратга олишга рухсат берганини сўраб-суриштирган, содир бўлган ҳолат бўйича мактаб директорларидан тушунтириш хати ёздириб олган.\nЎзбекистон президенти Шавкат Мирзиёев 2 ноябрь куни халқ таълими тизимини янада ривожлантириш борасидаги ислоҳотлар самарадорлигини ошириш масалаларига бағишланган йиғилиш ўтказган, унда мактабларни куз-қиш мавсумига тайёрлаш ишларининг бориши ҳам муҳокама қилинган эди. Йиғилишда Халқ таълими ва Молия вазирликлари маҳаллий ҳокимликлар билан биргаликда 2 ҳафта муддатда мактабларни куз-қиш мавсумига тўлиқ тайёрлаш чораларини кўриши зарурлиги таъкидланган эди.


Муҳаббатнинг ҳақиқати нимадан иборат?\n17:00 / 24.12.2020 812 pdf Ўқиш режими + -\nلَيْسَ الْمُحِبُّ الَّذِي يَرْجُو مِنْ مَحْبُوبِهِ عِوَضًا أَوْ يَطْلُبُ مِنْهُ غَرَضًا، فَإنَّ الْمُحِبَّ مَنْ يَبْذُلُ لَكَ، لَيْسَ الْمُحِبُّ مَنْ تَبْذُلُ لَهُ.\nМаҳбубидан эваз умид қилган ёки ундан ғараз талаб қилган муҳаббатли эмас. Албатта, муҳаббатли сенга кўп нарса берадиган кимсадир, сен унга кўп нарса берадиган кимса эмас.\nИбн Атоуллоҳ Сакандарий раҳматуллоҳи алайҳ ушбу ҳикматда муҳаббат ҳақидаги маълумотларни қуйидагича ифода этади.\nБу дунёдаги муҳаббатларнинг кўпчилиги ҳақиқий эмасдир. «Муҳаббат» сўзини мазкур ҳақиқий бўлмаган муҳаббатларга нисбатан ишлатиш барчага одат бўлиб қолган. Аслида мазкур муҳаббатни даъво қилаётганлар бошқанинг эмас, ўзининг муҳаббатига мубтало бўлганлардир. Мисол учун, мен бир одамга муҳаббатим борлигини даъво қилсам, нима учун унга муҳаббатим борлигини сўрашганда, «Мени ҳурмат қилгани учун, менга совға бергани учун ёки мени ёмонлардан ҳимоя қилгани учун унга муҳаббат қиламан», десам, маҳбубга эмас, ўзимга муҳаббат қилган бўламан. Чунки бировга ўзимга етадиган эваз ёки фойда учун қилган муҳаббатим ўзимнинг фойдамга ишламоқда.\nАслида «муҳаббат» сўзи қандай маънони ифода қилади? Унинг ҳақиқати нимадан иборат?\nМуҳаббатнинг ҳақиқати маҳбубнинг жамоли қалбнинг ҳаббаси – асл нуқтасидан тутиб олишидир. Шунда қалбда маҳбубдан ўзгага ҳеч нарса қолмайди. Бинобарин, қалб учун маҳбубнинг ризосидан ўзга ғараз қолмайди. Ўша нарса у рағбат қилган нарсанинг айни ўзи бўлади. Шунда у ўзини ҳам, ўзгаларни ҳам унутиб, фақат маҳбубнигина эслайдиган бўлади.\nБас, ким Аллоҳ таоло ҳақида маърифат ҳосил қилганини ва мазкур маърифат уни Ҳақ субҳанаҳу ва таолонинг муҳаббатига элтганини даъво қилса-ю, қалбида У Зот таолодан ўзганинг муҳаббатидан заррача қолса, даъвоси ботил бўлади.\nУшбу ҳақиқатни Ибн Атоуллоҳ Сакандарий раҳматуллоҳи алайҳ қуйидаги иборалар билан баён қилмоқда:\n«Маҳбубидан эваз умид қилган ёки ундан ғараз талаб қилган муҳаббатли эмас. Албатта, муҳаббатли сенга кўп нарса берадиган кимсадир, сен унга кўп нарса берадиган кимса эмас».\nБу жумладаги «эваз»дан мурод банданинг ўзи адо этган тоатига Аллоҳ таолодан ажру савоб кутишидир. Тасаввуф адабиётида «эваз» ва «ажр» сўзлари бир-бирининг ўрнига ишлатилади.\nУшбу жумладаги «ғараз»дан мурод банданинг ўзи адо этган тоати учун Аллоҳ таоло унга нафси хоҳлаган дунёвий мартабалар, бойлик ва дабдабага сабаб бўладиган мукофотлар беришини талаб қилишдир.\nДемак, банданинг ўзи адо этган тоати учун Аллоҳ таолодан ажру савоб кутиши ва Аллоҳ таоло унга иштаҳаси тортган дунёвий мартабалар, бойлик ва дабдабага сабаб бўладиган мукофотлар беришини талаб қилиши унинг Ҳақ субҳанаҳу ва таолога муҳаббати борлигининг аломати эмасдир.\nАллоҳ таоло ҳақида ҳақиқий маърифат ҳосил қилиши оқибатида У Зотга ҳақиқий муҳаббат қилган банда фарз ва вожиб ибодатларни сидқидилдан адо этади, У Зотга қурбат ҳосил қилиш йўлида ҳеч нарсани аямайди, булар учун охиратда ажр ҳам, бу дунёда мукофот ҳам кутмайди. Мазкур тоатларни Ҳақ субҳанаҳу ва таолога бўлган муҳаббатига вафо қилгани учун адо этади.\nАллоҳ таоло барчамизга маҳбубидан эваз умид қилган ёки ундан ғараз талаб қилган муҳаббатли эмаслигини, албатта, муҳаббатли бизга кўп нарса берадиган кимса эканини ва биз унга кўп нарса берадиган кимса эмаслигини англаб етишни ва шунга мувофиқ амал қилишни насиб этсин!\n«Хислатли ҳикматлар шарҳи» китобидан олинди\nОта онага вафотидан сўнг яхшилик қилиш (тўртинчи мақола)\n15:00 / 24.12.2020 629\n19:01 / 23.12.2020 3553\n4744 18:26 / 07.02.2018\n.Бирр, сўзи луғатда яхшиликнинг барча турларини ўз ичига олган.Уламо аҳли .бирр,нинг таърифида турли ибораларни айтганлар. Биз ана шулардан жамловчироқ бир давоми...\n2697 19:32 / 10.09.2017\nАбу Шурайҳ алКаъбий розияллоҳу анҳудан ривоят қилинади .Расулуллоҳ соллаллоҳу алайҳи васаллам .Ким Аллоҳга ва охират кунига иймон келтирган бўлса, меҳмонини давоми...\n2646 17:32 / 15.07.2017\n4199 21:13 / 02.05.2017


Парвозлар хавфсизлигини таъминлаш – Наманган аэропорт международного значения\nПарвозлар хавфсизлигини таъминлаш\nНаманган халқаро аэропортининг мажлислар залида “Ўта муҳим ва тоифаланган объектлар хавфсизлигини таъминлаш ва орнитология” мавзусида семинар бўлиб ўтди.\nУнда Наманган вилояти ҳокимлиги, Наманган шаҳри ва Тўрақўрғон туман ҳокимлиги вакиллари, маҳалла фуқаролари йиғини раислари, фермер хўжалиги раҳбарлари ҳамда ҳамкор ташкилотлар вакиллари иштирок этишди.\nАэропорт директорининг ЕХ бўйича ўринбосари Аброр Қахаров семинарни очиб, ўта муҳим ва тоифаланган объектлар қаторига кирувчи мазкур ҳудуд хавфсизлиги, ундаги ҳолат яъни ҳаво кемаларини қушлар билан тўқнашувини олдини олиш хусусида гапирди. Бу борада NAMANGAN XALQARO AEROPORTI” МЧЖ АХ ва Р бўйича директор ўринбосари Навруз Кулимбетов ҳам ўз фикр мулоҳазасини билдириб, бу масалада ҳушёрлик ва яна ҳушёрлик зарурлигини такидлади.\nТадбирда қушларнинг самолётларга қандай жиддий хавф туғдираётканлиги тўғрисида видеороликлар намойиш этилди.\nАвиацияда “қушлар билан тўқнашув” (bird strike) деган ибора бор. Бу ибора ҳавода ёки ҳаракат вақтида учувчи самолётларнинг қушлар билан тўқнашувини англатади. Ҳавога кўтарилаётган ёки қўнишни амалга ошираётган ҳаво кемаси учун хар қандай турдаги қуш катта таҳдид бўлиши мумкин. Бу каби тўқнашувлар “Темир қуш” учун фожиа билан тугаши, инсонларнинг ўлимига олиб келиши мумкин. Тўғри, замонавий двигателлар ишлаб чиқарилишида бу каби хавфли омилларни инобатга олиниб, хавф даражаси имкон борича камайтирилган. Шунга қарамай қушлар двигателларга кириб қолса салбий таъсир кўрсатиши ва бунинг натижасида ёнғин келиб чиқиши ва салбий оқибатларга олиб келиши мумкин.\nСеминарда сўзга чиққан парвозлар хавфсизлиги бўйича инспектор Азамжон Султанов йиғилганларга аэропорт атрофидаги майдонларга қушларни жалб қилувчи донли ва дуккакли ўсимликларни экмаслик ва шу каби маҳсулотларни сақламаслик тўғрисида тушунча берди. Шунингдек, тасдиқланган қонун ҳужжатларининг тегишли бандлари билан таништириб чиқди.\nБугунги кунда дунё мутахассислари парвоздаги ҳаво кемаларини қушлардан муҳофаза қилиш устида иш олиб бормоқда. «NAMANGAN XALQARO AEROPORTI» МЧЖ орнитологлари ҳам бу борада самарали меҳнат қилиб келишмоқда. Аэродром ҳудудида қушлар харакатини камайтириш учун замонавий жиҳозлар билан таминланган. Орнитологлар белгиланган муддатларда доимий қайта тайёрлаш курсларида малакаларини ошириб келишмоқда.\nАмалга оширилаётган ишларнинг натижаси ўлароқ шу кунга қадар аэропорт тарихида бу каби кўнгилсиз ходисалар кузатилмаган.\nPrevOldingiОна тилим – жону дилим..\nKeyingiБиз коррупцияга қаршимизNext


ЙИЛНОМА ёхуд Мурожаатномадан олдин...|Оҳангарон ҳаёти - Жизнь Ахангарана\nЁдингизда бўлса, 2018 йил кириб келиши арафасида, аниқроғи, 2017 йилнинг 22 декабрь куни Президентимиз Олий Мажлисга амалга оширилган асосий ишлар ва ўтиб бораётган йилимизда Ўзбекистон Республикасини ижтимоий-иқтисодий ривожлантиришнинг энг устувор йўналишларига бағишланган Мурожаатномани тақдим этган эди. Айни дамда Юртбошимизнинг Парламентимизга навбатдаги Мурожаатномасининг тақдим этилиши кутилмоқда. Шу ўринда, Мурожаатномадан олдин, бу йил жамиятимиз ҳаётида юз берган ўзгаришлар тўғрисида айрим мулоҳазаларимиз билан ўртоқлашишни мақсад қилдик.\nАйни дамда янги йил остонасига қадам қўяр эканмиз, ушбу дақиқалар ҳар биримизни ўтган бир йил ичида амалга оширилган ишлар, эришилган ютуқ ва камчиликларни сарҳисоб қилиш билан бирга, келгусидаги режалар ҳақида фикр юритишга ундайди. Дарҳақиқат, 2018 йилда ривожланишнинг янги босқичини бошдан кечирган Ўзбекистон тарихида муҳим давр бўлди, деб бемалол айта оламиз. Барча соҳаларда олиб борилган ислоҳотлар замирида, айтиш мумкинки, давлатимиз раҳбарияти томонидан узоқни кўзлаб, инсон ҳақ-ҳуқуқлари ва манфаатларининг устуворлигидан келиб чиққан ҳолда олиб борилган халқчил сиёсат турибди, десак янглишмаган бўламиз.\nСиёсий соҳада олиб борилган ислоҳотлар, қабул қилинган қарорлару фармонлар жамиятимизда инсон омили энг олий қадрият эканлигидан келиб чиқиб, унинг сиёсий фаоллиги, давлат бошқарувидаги ролини ошириш, сиёсий, ҳуқуқий маданиятини юксалтиришга қаратилди.\nБунинг натижасида депутатлар, сиёсий партияларнинг фаоллиги ортди. Улар халқ олдида ҳисобдор эканликларини янада кўпроқ ҳис эта бошлашди. Хусусан, ҳар бир туман (шаҳар)да ижтимоий-иқтисодий ислоҳотларнинг боришини ўрганиш бўйича тузилган республика ишчи гуруҳи вакиллари томонидан муаммоларни жойига чиқиб таҳлил қилиниши ва аниқланган камчиликларни бартараф этиш бўйича кўраётган чора-тадбирлари жойлардаги раҳбар ходимларга янада масъулият юкламоқда. Бу нарса халқни давлатга, у томондан олиб борилаётган сиёсатга бўлган ишончини оширмоқда. Бу борада давлат органлари ва муассасалари фаолияти устидан жамоатчилик назоратини ташкил этиш ҳамда амалга ошириш соҳасидаги муносабатларни тартибга солиш мақсадида, Ўзбекистон Республикасининг “Жамоатчилик назорати тўғрисида”ги Қонунининг қабул қилинганлиги жамиятимиз ҳаётида катта воқеа бўлди.\nЎтиб бораётган йилда асосий эътибор тадбиркорликни ривожлантириш, бу соҳага инновацион ютуқларни кенг жалб этиш, ишлаб чиқаришни кўпайтириш эвазига янги иш ўринларини яратиш, қолаверса, юртимизнинг экспорт салоҳиятини ривожлантиришга қаратилди, десак муболаға бўлмаса керак. Ўзбекистонда мамлакатни амалда эркин бозор сари ҳаракатлантиришга ҳамда ташқи савдо ва валюта сиёсатини либераллаштиришга йўналтирилган ўта муҳим қарорлар қабул қилингани хорижлик сармоядорлар учун мамлакатимизнинг жозибадорлигини оширди.\nИжтимоий соҳада эришган энг муҳим ютуқларимиз-дан бири, шубҳасиз, шаҳар ва қишлоқларнинг янада обод бўлиб, аҳолининг арзон уй-жойлар билан таъминланиши эканини айтиш ўтиб жоиз. Шу билан бирга, “Обод қишлоқ” ва “Обод маҳалла” дастурларининг амалга оширилиши фуқароларимизнинг ижтимоий муаммоларини ҳал этишда ёрдам берди.\nШунингдек, йил давомида қабул қилинган қарорлар ва амалга оширилган ишлар аҳоли бандлигини таъминлаш, ижтимоий ҳимоя ва соғлиқни сақлаш тизимини такомиллаштириш, йўл-транспорт, коммуникация ва ижтимоий инфратузилмаларни ривожлантириш, таълим, маданият, илм-фан, адабиёт, санъат ва спорт соҳаларини ривожлантиришга қаратилди.\nТашқи сиёсат борасида асосий эътиборимиз, энг аввало, яқин қўшничилик муносабатларини ривожлантириш, давлатлар билан барча соҳаларда ўзаро ҳамкорликни янада мустаҳкамлашга қаратилди. Айниқса, халқаро ҳамжамият томонидан Юртбошимиз томонидан олиб борилаётган сиёсат юксак эътирофларга сазовор бўлди. Жаҳон оммавий ахборот воситалари саҳифаларида юртимизда кечаётган ўзгаришлар ҳақида кўплаб материаллар бериб борилди.\nМамлакатимиз ташаббуси билан 22 июнь куни БМТ Бош Ассамблеясининг ялпи мажлисида “Марказий Осиё минтақасида тинчлик, барқарорлик ва изчил тараққиётни таъминлаш бўйича минтақавий ва халқаро ҳамкорликни мустаҳкамлаш“ резолюцияси қабул қилинди.\nШунингдек, 12 декабрь куни БМТ Бош Ассамблеясининг ялпи сессиясида “Маърифат ва диний бағрикенглик“ деб номланган махсус резолюция қабул қилинди. Ўзбекистон томонидан ишлаб чиқилган ушбу ҳужжат нафақат БМТга аъзо барча давлатлар томонидан бир овоздан қўллаб-қувватлангани, балки Шимолий Америка ва Лотин Америкаси, Осиё, Африка ва бошқа қитъаларнинг 50 дан зиёд мамлакати билан ҳаммуаллифликда қабул қилингани эътиборга молик. Бу халқаро ҳамжамият томонидан Ўзбекистон раҳбари ташаббусининг долзарблиги ва ўз вақтида илгари сурилган таклиф эканининг юксак эътирофидан далолатдир.\nБир йил ичида дунё аҳамиятига эга бўлган юқоридаги икки резолюциянинг қабул қилиниши 2017 йил сентябрь ойида бўлиб ўтган БМТ Бош Ассамблеясининг 72-сессиясида Президентимиз илгари сурган ташаббуснинг амалий ифодаси бўлди. Бу эса яна бир бор давлатимизни жаҳон мамлакатлари орасида ўз овози борлигини – қатъий позицияга эга эканлигини намоён қилди.\nДавлатимиз раҳбарияти томонидан олиб борилаётган сиёсат, мамлакатимиздаги ўзгаришлар халқаро ҳамжамиятнинг доимий диққат марказида бўлиб келмоқда. Ислоҳотларимизнинг бош ташаббускори Президентимизнинг Осиё журналистлари ассоциацияси томонидан “Йил одами” деб эълон қилиниши, шунингдек, давлат раҳбарлари орасида илк бор “Ўрта Осиёдаги йил одами” мукофотига лойиқ деб топилиши мамлакатимиз раҳбари ҳамда у олиб бораётган адолатли, халқчил сиёсатга берилган энг ҳаққоний баҳо бўлди, десак янглишмаган бўламиз.\nҲурматли ватандош! Давлатимиз раҳбарининг 2018 йилдаги фаолиятини мунтазам кузатиб борган бир журналист сифатида айрим шахсий мулоҳазаларимни, дилдаги гапларимни айтмасам бўлмайди.\nДарҳақиқат, Юртбошимиз ўзининг шижоати билан нафақат бизни, балки бутун дунёни лол қолдирмоқда, деб бемалол айта оламиз. Ўзбекистонда олиб борилаётган изчил ислоҳотлар ва уларнинг ижобий самараси Президентимиз ҳақида билдирилаётган турли фикрлар, эътирофларда яққол намоён бўлмоқда. Тан олиб айтиш керакки, мамлакатимиз раҳбари фақат минтақамиз миқёсидагина эмас, шу билан бирга, жаҳон сиёсатдонларию афкор оммасининг диққат марказида бўлиб, айни пайтда дунёнинг машҳур инсонлари қаторидан жой олиб турибди. Унинг саъй-ҳаракатлари билан бугун бутун жаҳон Ўзбекистонни эшитмоқда, керак бўлса, биз билан ҳисоблашиб иш кўрмоқда.\n2018 йилда Президентимизнинг чет давлатларга ёки бошқа давлат раҳбарларининг юртимизга ташрифлари сони (очиғи саноқда ҳам адашиб кетдим) 30 га яқинни ташкил этганлиги, бундан ташқари, мамлакатимизнинг барча вилоятларига ташрифлари шунчалар салмоқли бўлдики, буни биргина мақолада ёритишнинг имкони йўқ, азизлар.\nШуни алоҳида таъкидлаш жоизки, Президент қаерга бормасин, кимлар билан учрашмасин, энг аввало, юрт тақдири, халқимиз манфаатларини барча нарсадан устун қўйди. Халқимизнинг фаровонлиги йўлида кунни тунга улаб меҳнат қилди. Бу борада барча бўғиндаги раҳбар ходимларга аслида халқ билан қандай ишлаш кераклигини, ўзининг амалий ишлари билан кўрсатиб берди. Унинг саъй-ҳаракатлари билан, халқ ва давлат идоралари раҳбарлари орасидаги тўсиқлар йўқолди. Раҳбарлар халққа, ҳақиқий маънода, ҳисоб беришни бошлади.\nПрезидентдаги шунча ташаббускорлик, азму шижоатни кўриб ҳайратланмасликнинг иложи йўқ. Бунчалик ғайрат, куч ва матонатни қаердан олди экан, деб ўйлаб қоламан, гоҳида. Баъзи пайтлари, хизмат вазифам доирасидаги одатий, кундалик ишларга улгурмасдан, бирон-бир масалага ечим тополмай қолган дамларимда, мамлакатимиз раҳбарининг бу қадар улкан ишларга қандай вақт топа олаётганлиги ҳақида ўйлаб қоламан, ўзимдан уялиб кетаман…\nТурли давраларда бўламиз, Юртбошимиз томонидан олиб борилаётган ислоҳотлар ҳақида ҳар хил фикрларни эшитамиз. Ушбу фикрлардан Ўзбекистон ривожланишнинг янги тарихий даврига кирганлиги, ўтган қисқа муддат ичида амалга оширилган ишларнинг кўлами нақадар кенг эканлигини англаш мушкул эмас. Президентимиз ислоҳотларида “халқимни бой қиламан, юртимни жаҳоннинг энг олди давлатлари қаторига қўшаман”, деган фикрни уқиб олиш унчалик мушкул эмас.\nБиргина туманимиз ва шаҳримиздаги ўзгаришларни олсак, ажабо, ёқа ушламасликнинг иложи йўқ. Барпо бўлаётган аҳоли турар жойлари, кўп қаватли иншоотлар, кетма-кет қурилаётган ишлаб чиқариш корхоналари, мактаб, боғча, тиббиёт масканлари… Хуллас, буларнинг саноғи кўп. Халқимиз эса янгиланишлар шабадасини ҳис қилмоқда.\nЯнги йил остонасида турар эканмиз, бир нарсага аниқ ишонаман – келаётган йилимиз бундан-да сермазмун, ислоҳотлару янгиланишларга бой бўлади. Зеро, шундай раҳбари бор юртда фақат тараққиёт бўлади, халқи бой, турмуши фаровон бўлади.\nҲурматли газетхон! 2018 йилда амалга оширилган ишлар, йўл қўйилган айрим камчиликлар сўзимиз аввалида айтганимиздек, Юртбошимизнинг Олий Мажлисга Мурожаатномасида батафсил таҳлил қилиниши кутилмоқда.\nБиз эса ушбу рукн остида 2018 йилдаги сўнгги мақоламизни эътиборингизга ҳавола этдик. Сизлар билан янги – 2019 йилда юртимиз раҳбарининг ўзига хос бўлган ибрат мактабидан хабардор этиб бориш анъанасини давом эттирамиз, деган умиддамиз.